
Budskab  fra  Det  øverste  Præsidentskab 


En 
taknemmelighedsgave 


PRÆSIDENT  SPENCER  W.  KIMBALL 


Noget  af  det,  som  vi  kan  give  ved  juletid,  og  som  ingen 
anden  kan  give,  er  vores  tak.  Jeg  vil  gerne  udtrykke  min  tak 
til  nogle  få  af  dem,  som  fortjener  det. 

Jeg  takker  min  vidunderlige  hustru  og  vores  børn  for  deres 
bestandige  støtte,  som  jeg  altid  har  haft  gennem  årene. 
Jeg  er  taknemmelig  for  mine  loyale,  dygtige  og  ædle  rådgi- 
vere; for  de  tolv  apostle,  for  patriarken,  for  De  halvfjerds' 
første  Kvorum,  der  virker  som  særlige  vidner  for  verdens 
Frelser.  Også  tak  til  Det  præsiderende  Biskopråd,  som  sør- 
ger for  de  fattige  og  nødlidende  som  et  led  i  deres  timelige 
forvaltning. 

Jeg  er  taknemmelig  for  kirkens  medlemmer,  og  jeg  udtryk- 
ker min  tak  til  dem  for  deres  godhed  og  gavmildhed. 
Jeg  er  taknemmelig  for  profeten  Joseph  Smith,  der  blev 
født  i  denne  måned  for  mange  år  siden.  Vi  har  ikke  brug  for 
at  verden  skal  fortælle  os,  hvor  vidunderlig  profeten  Joseph 
Smith  var,  men  det  er  interessant  at  lægge  mærke  til,  hvad 
Leo  Tolstoy  sagde  om  den  religion,  som  blev  grundlagt  af 
profeten  Joseph  Smith  under  Herrens,  Jesu  Kristi  ledelse. 
„Mormonerne  forkynder .  . .  ikke  blot  om  Himmelen  og  dens 
herligheder,  men  hvordan  de  skal  leve,  så  deres  sociale  og 
økonomiske  forhold  til  hinanden  er  på  en  sund  basis.  Der- 
som folket  vil  følge  denne  kirkes  lærdomme,  kan  intet 
standse  deres  fremgang  -  den  vil  simpelt  hen  ingen  græn- 
ser have.  Der  er  blevet  påbegyndt  store  bevægelser  i  for- 
tiden, men  de  er  afgået  ved  døden  eller  blevet  omformet, 
før  de  nåede  deres  rette  udfoldelse.  Dersom  mormonismen 
er  i  stand  til  at  bestå  uændret,  indtil  tredie  eller  fjerde  gene- 


ration, er  den  bestemt  til  at  blive  den  største  magt  og  kraft, 
verden  nogen  sinde  har  kendt."  (Et  stort  og  forunderlig 
Værk,  side  412) 

Jeg  er  også  taknemmelig  for  rigets  fremgang.  Vi  har  det 
største  antal  fuldtids-missionærer  —  omkring  26.000  —  vi 
har  haft  nogenside  i  kirkens  historie.  Hvor  er  det  rart  denne 
jul  at  vide,  at  så  mange  vidunderlige  mænd  og  kvinder  be- 
finder sig  ude  i  verden  for  at  dele  de  gode  nyheder  med 
verden,  ikke  blot  at  Jesus  blev  født,  men  også  at  han  lever 
og  leder  sin  kirke  og  sit  rige. 

Evangeliets  gode  nyt  bringer  titusinder  ind  i  riget,  men- 
nesker som  erkender  Jesu  Kristi  guddommelige  mission, 
hvorom  denne  juletid  samler  sig. 

Det  er  også  værd  at  vise  taknemmelighed,  når  man  ser  den 
gavmildhed,  hvormed  de  hellige  yder  deres  fasteoffer  til 
hjælp  for  fattige  og  nødlidende.  Ved  juletid  mindes  vi  hvor- 
dan der  ikke  var  plads  til  Joseph  og  Maria  i  herberget.  I  vor 
tid  sørger  de  hellige  for,  at  de  fattige  og  de  nødlidende 
blandt  os  ikke  glemmes.  Og  de  gør  det  på  Herrens  egen 
måde. 

Det  er  også  en  stor  tilfredsstillelse  at  se  hvor  mange  af 
vore  unge  mænd  og  piger,  som  bliver  gift  for  tid  og  evig- 
hed i  vore  templer.  Der  foretages  det  største  antal  tempel- 
vielser nogensinde  siden  begyndelsen  af  dette  århundrede. 
Kirkemedlemmernes  mødeprocent  til  nadvermøder,  for  at 
høre  Frelserens  lærdomme  og  budskaber,  er  også  øget. 
Således  er  der  sa  meget  at  være  taknemmelig  for,  mine 
brødre  og  søstre.  Jeg  takker  vor  himmelske  Fader  og  jer 

alle.  Dette  er  et  tidspunkt  hvor  vi  tænker  over  vore  velsig- 
nelser, og  hvor  vi  også  forbereder  os  på  det  nye  år,  for  hvil- 
ket vi  skal  træffe  nye  beslutninger  og  sætte  nye  personlige 
mål.  Denne  delvise  optælling  af  vore  fælles  velsignelser  bør 

hjælpe  os  til  at  være  endnu  mere  taknemmelige  og  endnu 
mere  beslutsomme.  Vær  I  så  venlige  at  gøre  det  samme 

indenfor  familien.  Tæl  jeres  velsignelser  og  udtryk  jeres 
taknemmelighed  overfor  jeres  evige  partner,  jeres  børn  og 
jeres  forældre,  for  alt,  hvad  de  gør. 

Midt  i  alt  dette  skulle  vi  ikke  blive  forbavsede,  brødre  og 
søstre,  hvis  vi  bliver  afvist  af  verden  eller  hvis  dens  vaner 
bliver  os  mere  og  mere  fremmede,  fordi  vi  lever  på  en  må- 
de, som  gør  at  vi  bliver  mere  accepteret  af  Gud.  Evange- 
liet tilbyder  os  ikke  blot  muligheden  for  evigt  liv  men  det 
giver  os  et  helt  system  som  vi  kan  leve  vort  liv  efter  her  på 
jorden.  Medens  mange  mennesker  i  verden  ser  døden  som 
en  afslutning  uden  håb,  vidner  vi  om  opstandelsens  virkelig- 
hed. Ligesom  udødelighed  og  evigt  liv  står  i  skarp  modsæt- 
ning til  verdens  manglende  formål,  så  står  en  retskaffen  le- 
vevis i  en  ligeså  skarp  modsætning  til  verdens  levemåde. 
Lad  os  være  sikre  på  at  der  er  olie  på  vore  lamper.  Lad  os 
leve  vort  liv,  så  Helligåndens  gave  kan  komme  til  at  fun- 
gere mere  konstant  i  vores  tilværelse. 
Lad  os  huske  på,  at  storhed  ikke  altid  er  et  spørsmål  om 
rangen  i  ens  liv,  men  om  kvaliteten.  Virkelig  storhed  er  ikke 
altid  forbundet  med  vore  livsopgaver,  men  med  den  måde, 
hvorpå  vi  udfører  dem,  hvad  det  så  end  kan  være.  Lad  os 
med  den  indstilling  give  vores  tid  og  talenter  til  det,  der 
virkelig  tæller,  det,  som  også  betyder  noget  tusinde  år  frem 
i  tiden. 

Selvom  begivenheder  og  omstændigheder  i  verden  somme 
tider  kan  gøre  os  mismodige,  er  vores  opgave  ikke  bare  i 
juletiden  men  altid,  at  være  ved  godt  mod.  Herren  har  så 
ofte  rådet  os  til  at  bevare  det  gode  humør  i  vor  tilværelse. 
„Og  nu,  sandelig  siger  jeg  jer,  og  hvad  jeg  siger  til  en,  siger 
jeg  til  alle:  Vær  ved  godt  mod,  børnlille,  thi  jeg  er  midt 
iblandt  jer  og  har  ikke  forladt  jer."  (L.  &  P.  61:36) 
„Vær  derfor  ved  godt  mod  og  frygt  ikke,  thi  jeg,  Herren  er 
med  jer  og  vil  stå  jer  bi,  og  I  skal  vidne  om  mig,  Jesus 
Kristus,  at  jeg  er  den  levende  Guds  Søn,  at  jeg  var,  at  jeg 
er,  og  at  jeg  kommer."  (L.  &  P.  68:6) 

Herren  vil  være  i  vor  midte,  han  vil  være  med  os,  stå  os  bi 
og  lede  os. 

Vi  slutter  os  med  glæde  til  alle  de  mange  mennesker  der 
fejrer  Jesu  fødsel  i  denne  juletid,  selvom  vi  ved,  at  hans 
fødsel  i  virkeligheden  foregik  om  foråret.  Foråret  er  sym- 
bolsk for  det  håb  et  nyt  liv  altid  bringer.  Selv  om  kirkens 
medlemmer  fejrer  julen  i  denne  tid,  ligesom  de  fleste  andre, 
nøjes  de  ikke  med  kun  at  acceptere  Jesu  fødsel,  men  de 
accepterer  også  fuldtud  hans  opstandelse.  Vi  ved,  at  det 
Kristus  opnåede  ikke  stopper  ved  korset  på  Golgata,  men 
fortsætter  videre,  gennem  opstandelsen.  Man  kan  ikke  være 
en  virkelig  kristen  og  tro  mindre  end  det. 
Mens  nogle  dvæler  ved  Jesu  død  og  lidelser  og  gør  det  til 
hovedsagen  i  det  hele,  så  ved  vi  at  Guds  hensigter  blev 
gennemført  og  ikke  kuldkastet.  Vi  ved,  at  himmelfarten  fra 
Oliebjerget  var  lige  så  virkelig  som  fødslen  i  Betlehem.  Vi 
ved  også,  at  Kristus  vil  komme  igen  i  overvældende  magt 


og  herlighed,  i  stærk  modsætning  til  hans  første  komme 
som  et  barn  i  e  krybbe. 

Når  vi  derfor  falder  i  tanker,  giver  gaver  nu  og  ved  alle  højti- 
der, lad  os  så  huske,  at  vor  himmelske  Fader  har  givet  os 
den  største  af  alle  gaver. 

„Og  dersom  du  holder  dem  og  holder  ud  indtil  enden,  skal 
du  have  evigt  liv,  hvad  der  er  den  største  af  alle  Guds  ga- 
ver." (L&P.  14:7) 

Må  Gud  velsigne  os,  at  vi  i  højere  grad  kan  påskønne  denne 
store  gave,  og  må  vi  bevise  vor  påskønnelse  ved  at  give  os 
selv  helt  og  holdent  til  hans  formål. 

„Følg  mig,"  sagde  Frelseren.  Og  vi  forstå,  at  det  ikke  er 
umuligt  at  følge  ham.  De  kilometre,  som  han  rejste,  kan 
enhver  af  os  rejse,  for  han  tog  dem  ét  skridt  ad  gangen,  én 
rejse  ad  gangen.  I  kunne  spadsere  fra  Jerusalem  til  Naza- 
ret.  I  kunne  vandre  til  Genezaretsøen  fra  Nazaret.  I  kunne 
følge  med  Joseph,  Maria  og  Jesus  til  Egypten,  Det  døde 
Hav,  Betania,  Jordanfloden.  Alt  det  kunne  I  gøre.  Men  det 
er  ikke  den  slags  følgeskab,  han  forventer.  Han  mente  at  vi 
skulle  følge  hans  lærdomme  og  eksempel.  Enhver  med 
normalt  helbred  kan  vandre  disse  kilometre  og  klatre  opad 
de  bakker  og  forcere  disse  vandløb.  Men  det  er  noget  helt 
andet  at  være  „som  jeg  er"  (3.  Nep.  27:27),  som  han  sagde 
til  nephiterne. 

Gud  velsigne  jer  i  denne  glade  juletid.  Og  fred  være  med 
jer. 

„Se,  jeg  er  Jesus  Kristus,"  sagde  han.  „Jeg  skabte  himlene 
og  jorden  og  alt,  hvad  der  er  i  dem.  Jeg  var  hos  Faderen 
fra  begyndelsen.  Jeg  er  i  Faderen,  og  Faderen  er  i  mig,  og 
i  mig  har  Faderen  herliggjort  sit  navn. 

Jeg  kom  til  mine  egne,  men  mine  egne  tog  ikke  imod  mig. 
Og  skrifterne  angående  mit  komme  er  opfyldt.  Jeg  er  ver- 
dens lys  og  liv.  Jeg  er  Alfa  og  Omega,  begyndelsen  og  en- 
den. 

Den,  der  derfor  omvender  sig  og  kommer  til  mig  som  et  lille 
barn,  ham  vil  jeg  modtage;  thi  af  sådanne  består  Guds  rige. 
Se,  for  sådanne  har  jeg  nedlagt  mit  liv  og  har  taget  det  op 
igen;  omvend  jer  derfor  og  kom  til  mig,  I  jordens  ender,  og 
bliv  frelst."  (3.  Nep.  9:15-16, 18,  22) 

Jeg  ved,  at  Gud  lever,  at  Jesus  er  Kristus,  og  at  evangeliet 
indeholder  tidernes  guddommelige  sandhed.  Jeg  bærer 
dette  vidnesbyrd  i  Jesu  Kristi  navn.  Amen. 


GLÆDE 

„Men  se,  de  retfærdige,  den  Israels  Helliges 
hellige,  de,  der  har  troet  på  den  Hellige  i  Israel, 
de,  der  har  båret  verdens  kors  og  foragtet  dens 
skam,  de  skal  arve  Guds  rige,  som  var  beredt 
for  dem,  fra  verdens  grundvold  blev  lagt,  og 
deres  glæde  skal  blive  fuldkommen  for  evigt  " 
2  Nephi  9:18. 


Åndeverdenen, 
vores  næste  hjem 


AF  DALE  C.  MOURITSEN 


Når  jeg  har  lyttet  til  og  deltaget  i  diskussioner  om  „efter 
døden,  hvad  så?"  med  elever  og  familiemedlemmer  i  fors- 
kellige områder  af  kirken,  har  jeg  næsten  altid  lagt  mærke 
til,  at  folk  giver  udtryk  for  to  følelser:  et  stort  ønske  om  at 
vide  mere  om  åndeverdenen  efter  livet  her  på  jorden  (heref- 
ter kaldet  åndeverdenen),  og  en  undskyldende  optræden, 
som  om  åndeverdenen  er  et  emne,  man  ikke  burde  tale  om. 
Jeg  mener,  at  forsigtighed  ved  diskussion  af  et  helligt  emne 
altid  er  på  sin  plads,  specielt  når  megen  populær  „oplys- 
ning" i  vor  tids  samfund  om  åndeverdenen  omfatter  sensa- 
tionelle spøgelseshistorier,  djævletilbedelse  og  andre  pro- 
blematiske områder.  Imidlertid  er  selve  ønsket  om  at  vide 
noget  godt.  Vore  kære  slægtninge,  som  er  døde,  bebor  den 
verden,  og  om  ikke  længe  skal  vi  slutte  os  til  dem  dér.  Det 
er  et  sundt,  helligt  emne  og  bør  diskuteres  med  den  indstil- 
ling. 

Desuden  erklærede  profeten  Joseph  Smith,  at  de  hellige 
burde  studere  formålet  med  liv  og  død,  ja,  at  de  endog  bur- 
de studere  det  „mere  end  noget  andet"  emne  —  „studere 
det  dag  og  nat".  Han  bemærkede,  at  „hvis  vi  overhovedet 
har  krav  på  vor  himmelske  Fader  for  noget  som  helst,  er 
det  for  at  få  kundskab  om  dette  betydningsfude  emne". 
(Profeten  Joseph  Smiths  Lærdomme,  side  390,  fremhævelse 
tilføjet.) 

Vi  har  således  ret  til  at  forstå  vor  eksistens  virkelige  natur. 
Vi  har  også  et  ansvar  for  at  finde  ud  af  den,  for  jo  mere  vi 
bliver  klare  over,  at  åndeverdenen  er  en  reel  fortsættelse 
af  vores  jordiske  eksistens,  des  mindre  tilbøjelige  vil  vi 
sandsynligvis  blive  til  at  fæstne  vore  hjerter  til  denne  ver- 
dens skatte. 

En  af  de  allersmukkeste  historier  i  vore  annaler  er  en  ople- 
vlse  af  præsident  Heber  J.  Grant,  som  viser  at  et  vidnesbyrd 
om  det  rette  forhold  mellem  liv,  død  og  åndeverdenen  kan 
trøste  os  i  sorgens  stund,  hjælpe  os  til  at  forstå  Guds  for- 
mål, og  lære  os  vor  tilværelses  rette  natur.  Præsident  Grant 
skriver: 

„Jeg  er  kun  blevet  velsignet  med  to  sønner.  Den  ene  af  dem 
døde  fem  år  gammel,  og  den  anden  som  syv-årig.  Den  sidste 
døde  af  en  hoftesygdom.  Jeg  havde  opbygget  et  stort  håb 
om,  at  han  ville  leve  for  at  sprede  evangeliet  både  hjemme 
og  i  det  fremmede  og  blive  mig  til  ære.  Omkring  en  time  før 
han  døde,  havde  jeg  en  drøm  om,  at  hans  mor,  som  var  død, 
kom  for  at  hente  ham,  medbringende  en  budbringer,  som 
hun  gav  besked  om  at  tage  drengen,  mens  jeg  sov.  Og  i 
drømmen  syntes  jeg,  at  jeg  vågnede  og  greb  min  dreng, 
kæmpede  om  ham  og  tilsidst  fik  held  til  at  få  ham  væk  fra 


budbringeren,  som  var  kommet  for  at  hente  ham,  og  idet 
jeg  gjorde  det,  drømte  jeg,  at  jeg  snublede  og  faldt  oven  på 
ham. 

Jeg  drømte,  at  jeg  fa!dt  på  hans  ømme  hofte,  og  barnets 
frygtelige  skrig  og  smerte  gjorde  mig  næsten  gal.  Jeg  kunne 
ikke  udholde  det,  cg  jeg  sprang  op  og  løb  ud  af  huset  for 
ikke  at  høre  hans  pine.  Jeg  drømte,  at  jeg  efter  at  være 
løbet  ud  af  huset,  mødte  broder  Joseph  E.  Taylor  og  fortalte 
ham,  hvad  der  var  sket. 

Han  sagde:  „Heber,  ved  du,  hvad  jeg  ville  gøre,  hvis  min 
hustru  kom  efter  et  af  sine  børn  —  jeg  ville  ikke  slås  for  at 
beholde  det  barn.  Jeg  ville  ikke  sætte  mig  imod,  at  hun  tog 
det  barn  væk.  Hvis  en  mor,  som  havde  været  trofast,  var 
gået  på  den  anden  side  af  sløret,  ville  hun  være  klar  over 
de  smerter  og  den  lidelse,  hendes  barn  måtte  gennemgå. 
Hun  ville  vide,  om  det  barn  måske  skulle  gå  gennem  livet 
som  en  krøbling,  og  om  det  ville  være  bedre  eller  klogere 
for  det  barn  at  blive  frigjort  fra  livets  tortur.  Og  når  du,  bro- 
der Grant,  tænker  på,  at  den  drengs  mor  ofrede  sit  liv  på 
at  give  ham  liv,  så  må  du  indrømme,  at  hun  er  den  rette  til 
at  tage  ham  og  beholde  ham." 

Jeg  sagde:  „Jeg  tror,  du  har  ret,  broder  Taylor,  og  hvis  hun 
kommer  igen,  skal  hun  få  drengen,  uden  at  jeg  protesterer." 
Efter  at  jeg  havde  nået  den  beslutning,  blev  jeg  vækket  af 
min  bror,  B.  F.  Grant,  som  var  hos  os  den  nat  for  at  våge 
over  den  syge  dreng.  Han  kaldte  mig  ind  i  værelset  og  sag- 
de, at  drengen  var  ved  at  dø.  Jeg  gik  ind  i  dagligstuen  og 
satte  mig.  Der  var  en  ledig  stol  mellem  mig  og  min  nuvæ- 
rende hustru,  og  jeg  følte  drengens  afdøde  mors  nærvær, 
og  at  hun  sad  i  den  stol.  Jeg  fortalte  ikke  hvad  jeg  følte,  men 
jeg  vendte  mig  mod  min  levende  hustru  og  sagde:  „Føler 
du  noget  mærkeligt?" 

Hun  sagde:  „Ja,  jeg  føler  mig  sikker  på,  at  Hebers  mor  sid- 
der mellem  os  og  venter  på  at  tage  ham  med  sig." 
Jeg  mener  om  mig  selv,  at  jeg  er  et  menneske  med  naturlig 
sympati  for  andre.  Jeg  voksede  op  som  enebarn  med  al 
den  kærlighed,  som  en  mor  kan  ofre  på  sin  dreng.  Jeg 
mener,  at  jeg  er  født  kærlig  og  sympatisk  overfor  andre,  og 
at  jeg  græder  tårer  for  mine  venner  —  glædestårer  over 
deres  succes  og  sorgens  tårer  over  deres  ulykke.  Men  jeg 
sad  dér  ved  den  dødsseng  med  min  lille  dreng  og  så  ham 
dø,  uden  at  jeg  udgød  en  tåre.  Min  levende  hustru,  min  bror 
og  jeg  selv  oplevede  ved  den  lejlighed  en  vidunderlig  fred- 
fyldt og  himmelsk  oplevelse  i  mit  hjem,  så  stor,  som  jeg  ikke 
nogen  sinde  har  oplevet  den  i  hele  mit  liv."  (I  Improvement 
Era,  juni  1940,  siderne  330,  383) 

I  henhold  til  sidste  dages  helliges  lære  er  åndeverdenen  et 
opholdssted  for  alle  dem,  som  er  døde  og  afventer  opstan- 
delsen og  den  uadskillelige  genforening  af  deres  ånder  og 
sjæle.  Det  er  således  ikke  det  sted,  hvor  Gud  Faderen,  den 
opstandne  Frelser  og  andre  opstandne  væsener  befinder 
sig.  Snarere  er  det  en  midlertidig  tilstand  eller  stade,  hvor 
folk  afventer  opstandelsen  —  en  sfære,  hvor  ånder,  frataget 
deres  legemer,  lever  på  forskellige  stader  alt  efter  hvad 
deres  liv  på  jorden  har  gjort  dem  fortjent  til. 
I  sin  omtale  af  disse  stader  eller  tilstande  erklærede  Alma 
over  for  sin  søn  Corianton,  at  en  engel  havde  fortalt  ham 
„at  alle  menneskers  ånder,  så  snart  de  forlader  dette  døde- 
lige legeme,  ja,  alle  menneskers  ånder,  hvad  enten  de  er 
gode  eller  onde,  bliver  bragt  hjem  til  den  Gud,  som  gav  dem 
livet".  (Alma  40:11)  Det  betyder  ikke,  at  de  bliver  bragt  til 
Guds  bogstavelige  nærvær  eller  til  den  planet,  hvor  han 
bor  (se  Joseph  Fielding  Smith:  Answers  to  Gospel  Ques- 
tions,  2:84-87.  Salt  Lake  City,  1958),  men  snarere  ind  i  ånde- 
verdenen. Alma  fortsætter:  „Deres  ånder,  som  er  retfærdi- 
ge, indføres  i  en  lyksalighededens  tilstand,  hvori  de  skal 
hvile  fra  alt  deres  besvær  og  fra  al  bekymring  og  sorg." 
(Alma  40:12)  Kort  før  sin  død  grublede  Moroni  over  den 
samme  velsignede  tilstand  i  åndeverdenen.  Han  skrev:  „Jeg 
går  snart  til  hvile  i  Guds  paradis,  indtil  min  ånd  og  mit  lege- 
me atter  forenes,  og  jeg  skal  føres  gennem  luften  i  triumf 
for  at  møde  den  store  Jehovas  nådige  domstol,  for  den 
evige  dommer,  som  dømmer  både  levende  og  døde."  (Mo- 
roni 10:34) 

Men  ikke  alle  mennesker  vil  være  berettigede  til  hvile  og  til 
paradiset.  Alma  forklarede:  „De  ugudeliges  ånder,  ja,  de, 
der  er  onde  —  thi  de  har  ingen  del  i  Herrens  ånd,  for  de 
valgte  hellere  onde  gerninger,  og  djævelens  ånd  fo'r  ind  i 
dem  og  tog  deres  legemer  i  besiddelse  —  skal  blive  kastet 
ud  i  det  yderste  mørke;  dér  skal  være  gråd  og  tænderskæ- 
ren, og  det  på  grund  af  deres  egen  ugudelighed,  idet  de  ta- 
ges til  fange  efter  djævelens  vilje."  (Alma  40:13) 
På  samme  måde  som  paradiset  ikke  er  det  evige  opholds- 
sted for  de  retskafne,  er  helvedet  i  åndeverdenen  ikke  det 
evige  opholdssted  for  de  onde.  I  sin  beretning  om  sit  syn 
af  den  telestiale  verden  skrev  profeten  Joseph  Smith:  „Det 
er  disse,  som  ikke  skal  blive  forløst  fra  djævelens  magt 
førend  den  sidste  opstandelse,  når  den  Herre  Kristus,  det 
Guds  Lam,  har  fuldendt  sit  værk."  (L  &  P.  76:85)  Han  til- 
føjede: „Det  er  disse,  der  nedstyrtet  til  helvede  lider  den 
almægtige  Guds  vrede,  indtil  tiden  er  opfyldt,  da  Kristus 
har  lagt  alle  sine  fjender  under  sine  fødder  og  har  fuld- 
byrdet sit  værk."  (L  &  P.  76:106.  Se  også  Joh.  Åb.  20:13) 
Helvedet  vil  ophøre  for  alle  mennesker,  når  de  opstår.  På 
grund  af  Kristi  forsoning  bliver  de  til  sidst  forløste.  (Se  2. 
Neph.  9:6-12)  De,  som  forbliver  „urene  endnu"  (fortabelsens 
sønner)  forbliver  i  helvede,  men  det  vil  være  på  et  andet 
sted  end  helvedet  i  åndeverdenen.  (Se  L.  &  P.  76:43-49) 
Efter  at  fortabelsens  sønner  er  opstået,  vil  åndeverdenen 
ikke  have  flere  indbyggere.  (Bruce  R.  McConkie:  Mormon 
Doctrine,  side  762,  Salt  Lake  City) 

Peter  henviser  til  åndeverdenen  som  et  „fængsel",  og  det 
er  det  for  nogle  (1.  Peter  3:18-20,  4:6).  Imidlertid  er  det  først 
og  fremmest  et  sted  for  uddannelse  og  afventning,  ikke  et 


lidelsens  sted.  Her  vil  de,  som  ikke  i  livet  på  jorden  havde 
lejlighed  til  at  modtage  evangeliet,  og  de,  som  til  dels  havde 
lejlighed,  men  som  afviste  det,  blive  undervist.  I  1893  erklæ- 
rede præsident  Lorenzo  Snow,  der  dengang  var  præsident 
for  De  tolvs  Råd,  i  en  generalkonference  sin  stærke  tro  på, 
at  „når  evangeliet  prædikes  for  ånderne  i  fængslet,  vil  den 
forkyndelses  succes  blive  langt  større  end  den,  som  vore 
ældster  udfører  i  dette  liv.  Jeg  tror,  at  der  i  virkeligheden  vil 
være  meget  få  af  de  ånder,  som  ikke  vil  være  glade  for  at 
modtage  evangeliet,  når  det  bringes  dem.  Omstændighe- 
derne dér  vil  være  tusinde  gange  mere  fordelagtige." 
(Millenial  Star,  56:50) 

Kort  sagt,  åndeverdenen  er  et  midlertidigt  hjem  for  hele 
menneskehedens  ånder,  hvad  enten  de  er  gode  eller  onde. 
Derfor  kunne  Joseph  Smith  erklære,  at  „de  retfærdige  og 
de  ugudelige  går  alle  til  samme  ånderverden  indtil  opstan- 
delsen" (Lærdommene  side  373).  Alligevel  har  nogle  undret 
sig  over,  hvorfor  Jesus  lovede  den  døende  røver,  at  efter 
døden  ville  han  være  med  Frelseren  i  paradiset.  Profeten 
Joseph  lærte:  „Men  hvad  er  paradis?  Det  er  et  moderne 
ord,  der  slet  ikke  svarer  til  det  oprindelige  ord,  som  Jesus 
gjorde  brug  af.  Find  den  oprindelige  mening  af  ordet  para- 
dis. Så  kan  man  lige  så  let  finde  en  nål  i  en  høstak.  Her  er 
der  mulighed  for  kamp,  I  lærde  mænd.  Der  findes  intet  i  det 
oprindelige  ord  på  græsk,  hvorfra  dette  blev  taget,  der  be- 
tyder paradis;  men  det  skulle  være:  I  dag  skal  du  være  med 
mig  i  åndeverdenen,  og  så  vil  jeg  lære  dig  alt  derom  og 
besvare  dine  spørgsmål.  Peter  siger,  at  Jesus  gik  hen  og 
prædikede  i  åndeverdenen  (for  de  ånder,  der  var  i  forvaring, 
(1.  Peter  3:19),  så  de  der  ville  antage  det,  kunne  få  det  bes- 
varet ved  stedfortrædende  af  dem,  som  lever  på  jorden 
etc."  (Lærdommene,  side  372)  Dertil  tilføjede  profeten: 
„Hades,  det  græske,  eller  Sheol,  det  hebraiske,  betyder  beg- 
ge åndeverdenen.  Hades,  Sheol,  paradis,  ånder  i  forvaring, 
er  alle  et  og  det  samme:  det  er  en  åndeverden."  (Lærdom- 
mene, side  373)  Denne  klarlægning  af  profeten  hjælper  til 
at  forstå  Frelserens  ord. 

Vor  tids  åbenbaring  hjælper  os  også  til  at  forstå  tilværelsens 
natur  i  åndeverdenen.  For  eksempel  er  ander  håndgribelige 
væsener.  Præsident  Brigham  Young  sagde:  „Ånder  er  lige 
så  bekendte  med  ånder,  som  legemer  er  med  legemer,  sel- 
vom ånder  er  dannet  af  materie  så  fint,  at  det  ikke  er  hånd- 
gribeligt for  vor  grovere  sammensætning."  (Discourses  of 
Brigham  Young,  side  379.  Se  også  L.  &  P.  131:7-8) 
Med  hensyn  til  stedet  lærte  profeten  Joseph  Smith,  at 
åndeverdenen  er  meget  nær  ved  os.  I  en  begravelsestale 
erklærede  han  ,at  de  retskafnes  ånder  „er  ophøjede  til  et 
større  og  herligere  værk;  derfor  er  de  velsignede  i  deres 
overgang  til  åndeverdenen.  Indhyllet  i  ild  er  de  ikke  langt 
fra  os."  (Lærdommene,  side  392) 

En  søster,  som  besøgte  åndeverdenen  og  blev  genvækket 
til  dødeligheden  af  præsident  Lorenzo  Snow,  havde  en 
personlig  oplevelse  vedrørende  det,  som  profeten  lærte: 
„Nogle  udspurgte  om  deres  venner  og  slægtninge  på  jor- 
den. Blandt  dem  var  min  fætter.  Han  spurgte  mig,  hvordan 
hans  forældre  klarede  sig  og  sagde,  at  det  gjorde  ham  ondt 
at  høre,  at  nogle  af  drengene  brugte  tobak,  spiritus  og  me- 
get andet,  som  var  skadeligt  for  dem."  (LeRoy  C.  Snow: 


Raised  from  the  Dead,  Ella  Jensens  historie  i  Improvement 
Era,  oktober  1929,  side  974)  Jo,  vore  afdøde  kære  er  i  høj 
grad  interesserede  i  vores  velbefindende  og  lykke  og  kan, 
når  det  er  nødvendigt,  få  til  opgave  at  bringe  budskaber 
med  advarsler,  irettesættelser  eller  instruktioner  tii  os.  (Se 
Joseph  F.  Smith:  Gospel  Doctrine,  side  436) 
Præsident  Young  bekræftede,  at  åndeverdenen  „er  her  på 
jorden".  (Discourses  of  Brigham  Young,  side  376)  I  en  ge- 
neralkonference for  nylig  erklærede  præsident  Ezra  Taft 
Benson,  „at  åndeverdenen  ikke  er  langt  borte.  Somme  tider 
bliver  sløret  meliem  livet  her  og  livet  på  den  anden  side 
meget  tyndt.  Vore  kære  afdøde,  er  ikke  langt  fra  os." 
(Ensign,  juni  1971,  side  33) 

Øjensynligt  er  åndeverdenen  en  del  af  den  fysiske  verden. 
Jorden  har  en  ånd  i  sig,  fuldstændig  ligesom  vore  fysiske 
legemer  har  ånder  i  sig.  Ældste  Parley  P.  Pratt  skrev,  at  ån- 
deverdenen „er  her  på  selve  denne  planet,  hvor  vi  er  født; 
eller  med  andre  ord,  jorden  og  andre  planeter  med  lignen- 
de sfære  har  deres  indre  og  åndelige  sfærer  lige  så  vel  som 
deres  ydre  eller  timelige.  Den  ene  slags  er  befolket  af  folk 
med  timelige  tabernakler  og  den  anden  med  ånder.  En  bar- 
riere er  anbragt  mellem  de  to  sfærer,  hvorved  alle  genstan- 
de i  den  åndelige  verden  er  gjort  usynlige  for  dem,  der  be- 
finder sig  i  den  timelige."  (Key  to  Theology,  siderne  126-27, 
Salt  Lake  City  1965) 

Åbenbart  er  retskafne  mennesker  i  åndeverdenen  organise- 
ret nøjagtigt  på  samme  måde  som  her,  arrangeret  i  familier 
og  kvorummer.  Præstedømmet  virker  dér,  som  det  virker 
her.  Præsident  Brigham  Young  erklærede:  „Når  de  trofaste 
ældster,  bærende  præstedømmet,  går  ind  i  åndeverdenen, 
bærer  de  med  sig  den  samme  magt  og  det  samme  præste^ 
dømme,  som  de  havde,  mens  de  var  i  deres  jordiske  taber- 
nakel." (Discourses  of  Brigham  Young,  side  132.  Se  også 
L.  &  P.  124:130)  Præstedømmets  velsignelser  er  således 
også  at  finde  i  åndeverdenen.  En  ældste,  som  gik  gennem 
sløret  og  vendte  tilbage,  talte  om  den  orden,  han  så  dér: 
„Mens  jeg  var  i  åndeverdenen,  lagde  jeg  mærke  til,  at  folk 
dér  var  travlt  optagne,  og  at  de  var  perfekt  organiseret  i  det 
arbejde,  som  de  udførte.  Det  forekom  mig  som  en  fortsæt- 
telse af  det  arbejde,  vi  gør  her  —  som  at  komme  fra  én  stav 
til  en  anden.  Der  var  intet  dér,  som  forekom  specielt  frem- 
medartet for  mig,  men  alt  syntes  ganske  naturligt."  (Peter 
E.  Johnson  i  Relief  Society  Magazine,  aug  1920,  side  455) 
Ella  Jensen  havde  en  lignende  oplevelse,  da  hun  besøgte 
åndeverdenen.  Ældste  Rudger  Clawson,  afdød  medlem  af 
De  tolvs  Råd,  som  talte  om  hendes  oplevelse,  sagde,  at  „en 
guide  mødtes  med  hende,  og  han  førte  hende  ind  i  en  meget 
stor  bygning,  hvor  der  var  mange  mennesker,  som  allesam- 
men forekom  at  have  umådelig  travlt  med  overhovedet  intet 
tegn  på  lediggang."  (LeRoy  i  Improvement  Era,  okt  1929, 
side  977)  Men  det  er  muligt,  at  ikke  alle  mennesker  i  ånde- 
verdenen er  organiseret  på  den  måde,  da  ikke  alle  har  mod- 
taget de  ordinanser,  der  er  nødvendige  for  ophøjelse. 
Præsident  George  Albert  Smith  beskrev,  efter  en  oplevelse 
i  åndeverdenen,  den  del  af  den  verden  han  så: 
„En  dag  . . .  mistede  jeg  bevidstheden  om  mine  omgivlser 
og  troede,  jeg  var  gået  til  den  anden  side  af  sløret.  Jeg  fandt 
mig  stående  med  ryggen  til  en  stor  og  smuk  sø  og  med 


ansigtet  vendt  mod  en  stor  skov.  Der  var  ingen  at  se,  og  der 
var  ingen  skibe  eller  både  på  søen  eller  andre  synlige  må- 
der, hvorpå  jeg  kunne  være  kommet  dertil.  Jeg  gik  ud  fra, 
eller  syntes  at  gå  ud  fra,  at  jeg  havde  afsluttet  min  gerning 
i  dødeligheden  og  var  kommet  hjem.  Jeg  begyndte  at  be- 
tragte omgivelserne  for  at  se,  om  jeg  kunne  finde  nogen. 
Det  så  ikke  ud,  som  om  nogen  boede  der;  der  var  bare 
disse  store,  smukke  træer  foran  mig  og  den  vidunderlig  sø 
bag  mig. 

Jeg  begyndte  at  udforske  området  og  fandt  snart  en  sti 
gennem  skoven,  som  syntes  meget  lidt  benyttet,  og  som 
var  næsten  overgroet  med  græs." 

Præsident  Smith  fulgte  stien  og  traf  noget  efter  sin  bed- 
stefar, som  han  talte  med.  (Improvement  Era,  marts  1947, 
side  139) 

Øjensynligt  er  der  ingen  børn  eller  spæde  i  åndeverdenen. 
Alle,  som  bor  der  har  udseende  af  voksne  mænd  og  kvin- 
der i  lighed  med  det,  de  havde  før  deres  jordiske  fødsel.  Når 
børn  og  unge  dør  og  kommer  til  åndeverdenen,  antager  de- 
res ånder  øjeblikkeligt  deres  tidligere  voksne  udseende. 
Men  når  de  igen  får  deres  legemer  i  opstandelsen,  kommer 
de  på  naturlig  måde  frem  som  børn  for  at  blive  opdraget 
til  modenhed  af  retskafne  og  værdige  forældre.  Præsident 
Joseph  F.  Smith  forklarede  denne  opfattelse: 
„Vore  børns  ånder  er  udødelige,  før  de  kommer  til  os,  og 
deres  ånder  er  efter  den  legemlige  død  ligesom  de  var,  før 
de  kom.  De  er  sådan,  som  de  ville  have  set  ud,  hvis  de 
havde  levet  i  kødet  for  at  vokse  op  til  modenhed  eller  for  at 
udvikle  deres  fysiske  legemer  til  deres  ånders  fulde  skikkel- 
se. Hvis  man  ser  et  af  sine  børn,  der  er  død,  vil  det  måske 
vise  sig  for  jer  i  en  form,  som  I  ville  genkende,  sådan  som 
det  var  i  barndommen.  Men  hvis  barnet  skulle  vise  sig  for 
jer  som  en  budbringer  med  en  vigtig  sandhed,  ville  det 
måske  komme  som  biskop  Edward  Hunters  søn  (der  døde 
som  lille  barn)  kom  til  ham  med  et  udseende  som  en  fuldt 
udvokset  mand  og  åbenbarede  sig  for  sin  far  og  sagde: 
„Hyrum,  hvad  betyder  det?  Jeg  begravede  min  søn,  da  han 
kun  var  en  lille  dreng,  men  han  er  kommet  til  mig  som  en 
fuldvoksen  mand  —  en  nydelig  ung  mand  —  og  han  fortalte 
mig,  at  han  var  min  søn.  Hvad  betyder  det?' 
Min  far,  patriarken  Hyrum  Smith,  fortalte  ham,  at  Jesu  Kristi 
Ånd  var  fuldt  udviklet,  før  han  blev  født  ind  i  denne  verden. 
Og  på  samme  måde  var  vore  børn  fuldvoksne  og  havde  de- 
res fulde  størrelse  i  ånden,  før  de  kom  ind  i  dødeligheden, 
med  det  samme  udseende,  som  de  vil  have,  når  de  er  kom- 
met ud  af  dødeligheden,  og  således  som  de  også  vil  se  ud 
efter  opstandelsen,  når  de  har  fuldført  deres  mission." 
(Gospel  Doctrine,  side  455,  Salt  Lake  City,  1939) 
Nogle  mennesker  gør  sig  bekymringer,  fordi  deres  afdøde 
børn  øjensynligt  har  mistet  privilegiet  til  at  forelske  sig, 
indgå  ægteskab  og  andre  muligheder.  Men  åbenbaringer 
om  åndeverdenen  forsikrer  os,  at  normale  omgangsforhold, 
der  fører  til  evigtgyldige  beseglinger  er  en  bestandig  del  af 
det  liv.  Ældste  Melvin  J.  Ballard  fastslog: 
„I  mødre  bekymrer  jer  for  jeres  små  børn  (som  er  døde). 
Vi  udfører  ikke  beseglinger  for  dem.  Jeg  mistede  en  søn 
på  seks  år,  og  jeg  så  ham  i  åndeverdenen  efter  hans  død, 
og  jeg  så,  hvordan  han  udøvede  sin  handlefrihed  og  af  egen 


fri  vilje  og  ønske  sikrede  sig  en  partner,  og  alle  de,  som  er 
værdige  dertil,  skal  få  alle  de  velsignelser  og  beseglinger, 
som  hører  Herrens  Hus  til.  Lad  være  med  at  bekymre  jer. 
De  er  sikre;  de  har  det  godt. 

Og  hvilken  status  har  så  jeres  døtre,  som  er  døde  og  ikke 
er  blevet  beseglet  til  nogen  mand?  .  .  .  Den  beseglende 
magt  skal  for  evigt  og  altid  være  i  denne  kirke,  og  der  vil 
blive  sørget  for  dem.  Vi  kan  ikke  løbe  hurtigere,  end  Herren 
har  banet  vejen.  Deres  velsignelser  og  privilegier  vil  komme 
til  dem  i  rette  tid.  I  mellemtiden  er  de  sikre."  (Bryant  S. 
Hinckley  i  Sermons  and  Missionary  Services  of  Melvin  J. 
Ballard,  side  260,  Salt  Lake  City  1949) 
I  Joseph  Smiths  syn,  hvor  han  så  Det  celestiale  Rige,  lagde 
han  mærke  til,  at  „alle  børn,  som  dør,  før  de  kommer  til 
ansvarlighedsalder,  bliver  frelst  i  Himlens  celestiale  rige". 
Der  udover  forklarede  præsident  Joseph  F.  Smith  følgende: 
„Joseph  Smith  forkynde  den  doktrin,  at  et  lille  barn,  som 
dør,  vil  komme  frem  i  opstandelsen  som  et  barn;  og  idet  han 
pegede  på  moderen  til  et  dødt  barn,  sagde  han  til  hende: 
,Du  vil  få  den  glæde,  den  velsignelse  og  den  tilfredsstillelse 
at  pleje  dette  barn  efter  dets  opstandelse,  indtil  det  når  den 
fulde  modenhed  af  dets  ånd.'  Der  er  genoprettelse,  der  er 
vækst,  der  er  udvikling  efter  opstandelsen  fra  døden.  Jeg 
elsker  den  sandhed.  Den  bringer  en  masse  lykke,  glæde 
og  taknemmelighed  til  min  sjæl.  Lovet  være  Herren,  at  han 
har  åbenbaret  disse  principper  for  os."  (Gospel  Doctrine, 
siderne  455-56.  Se  også  Teachings,  siderne  196-97,  200, 
368.)  Og  således  burde  vi  med  Joseph  Smiths  ord  forstå,  at 
den  eneste  forskel  mellem  de  gamles  og  de  unges  død  er, 
at  den  ene  lever  længere  i  Himlen  (åndeverdenen)  og  i  evigt 
liv  og  herlighed  end  den  anden,  og  bliver  befriet  en  smule 
tidligere  fra  denne  miserable  og  onde  verden.  Men  rent 
bortset  fra  al  denne  herlighed  glemmer  vi  den  et  øjeblik 
og  sørger  over  tabet,  men  vi  sørger  ikke  som  dem,  der  er 
uden  håb."  (Teachings,  side  197) 

Det  betyder  ikke,  at  folk  bør  være  ivrige  efter  at  forlade 
dødeligheden,  men  det  antyder,  at  forældre,  som  har  mistet 
børn,  kan  lade  sig  trøste  gennem  evangeliets  sandheder. 
Visselig  bør  vi  være  ivrigt  optaget  af  på  bedst  mulig  måde 
at  fuldføre  dette  livs  mission.  For  eksempel  var  Wilford 
Woodruff,  efter  at  hans  unge  hustru  Phoebe  var  død,  inspi- 
reret til  at  administrere  til  hende  og  irettesætte  dødens  kraft. 
Han  skrev  om  denne  oplevelse: 

„Hendes  ånd  vendte  tilbage  til  hendes  legeme,  og  fra  det 
øjeblik,  var  hun  rask.  Og  vi  følte  alle  lyst  til  at  prise  Guds 
navn  og  at  have  tillid  til  ham  og  holde  hans  befalinger. 
Mens  dette  stod  på,  forlod  (fortalte  min  hustru  mig  senere) 
hendes  ånd  legemet,  og  hun  så  det  ligge  på  sengen,  og 
søstrene  græd.  Hun  så  på  dem  og  på  mig  og  på  sin  baby, 
og  mens  hun  således  betragtede  sceneriet,  kom  to  væsener 
ind  i  stuen  ...  Et  af  væsenerne  fortalte  hende,  at  hun  selv 
måtte  vælge:  hun  kunne  gå  til  hvilen  i  åndeverdenen,  eller 
hun  kunne,  på  én  betingelse  få  lov  at  vende  tilbage  til  sit 
legeme  og  fortsætte  sin  gerning  på  jorden.  Betingelsen 
var,  at  hun  skulle  føle  sig  i  stand  til  at  stå  ved  sin  mands 
side  og  sammen  med  ham  gennemgå  alle  de  besværlig- 
heder, prøvelser,  sorger  og  lidelser,  som  han  ville  blive  kal- 
det til  at  gennemgå  for  evangeliets  skyld.  Da  hun  betragte- 


de situationen  med  sin  mand  og  det  lille  barn,  sagde  hun: 
,Ja,  jeg  vil  gøre  det!' 

I  samme  øjeblik  den  beslutning  var  truffet,  kom  troens  magt 
over  mig,  og  jeg  salvede  hende,  vendte  hendes  ånd  tilbage 
til  legemet  . . ."  (Leaves  from  My  Journal,  siderne  59-60, 
Salt  Lake  City  1909) 

De  sidste  dages  helliges  syn  på  åndeverdenen  viser,  at  der 
udføres  missionærbejde  dér.  Det  mest  storslåede  og  om- 
fattende missionærarbejde,  man  kan  forestille  sig,  foregår 
i  åndeverdenen.  Præsident  Brigham  Young  erklærede: 
„Sammenlign  disse  indbyggere  på  jorden,  som  har  hørt 
evangeliet  i  vor  tid,  med  de  millioner,  der  aldrig  har  hørt 
det  eller  fået  frelsens  nøgler  præsenteret  for  sig,  og  I  vil 
straks  konkludere,  som  jeg  gør  det,  at  der  er  et  kæmpe- 
arbejde at  udføre  i  åndeverdenen"  (JD  4:285).  Hvordan  skal 
dette  store  arbejde  udføres?  Et  godt  indblik  i  dette  forhold 
fås  i  beretningen  om  præsident  Joseph  F.  Smiths  åben- 
baring om  forløsningen  af  de  døde  (Joseph  F.  Smith:  Åben- 
baring om  Det  celestiale  Rige,  Den  kostelige  Perle.  Se  især 
versene  29-37) 

Hvem  vil  acceptere  budskabet  i  denne  guddommelige 
forkyndelse?  Joseph  Smiths  åbenbaring,  hvor  han  så  Det 
celestiale  Rige,  giver  svaret.  Undrende  sig  over  hvordan 
hans  afdøde  bror  Alvin  kunne  være  berettiget  til  en  celestial 
arv,  når  han  var  død  for  evangeliets  genoprettelse,  hørte  Jo- 
seph Smith  Herrens  stemme,  der  sagde: 
„Alle,  som  er  døde  uden  kundskab  om  dette  evangelium, 
men  som  ville  have  modtaget  det,  dersom  de  havde  fået 
tilladelse  til  at  leve,  skal  blive  arvinger  til  Guds  celestiale 
rige. 

Ligeledes  skal  alle,  der  fra  nu  af  dør  uden  kundskab  om  det, 
men  som  ville  have  modtaget  det  af  hele  deres  hjerte,  blive 
arvinger  til  det  rige. 

For  jeg,  Herren,  vil  dømme  alle  mennesker  efter  deres  ger- 
ninger, efter  deres  hjertes  ønske."  (Samm,  versene  7-9) 
Og  alligevel  er  denne  forkyndelse  i  åndeverdenen  ikke  til- 
strækkelig til  at  opnå  den  endelige  frelse  for  de  retskafne 
døde.  Hvorfor?  Fordi  det  tager  lige  så  megen  tid  at  frelse  en 
død  mand,  som  det  tager  at  frelse  en  levende.  Joseph  Smith 
erklærede,  at  „Forordninger  i  præstedømmet,  der  er  ind- 
stiftet i  Himlen  før  verdens  grundlæggelse,  for  menneske- 
nes frelse,  skal  ikke  ændres  eller  forandres.  Alle  må  frelses 
efter  samme  principper."  (Profeten  Joseph  Smiths  Lærdom- 
me, side  370)  Der  udover  erklærede  profeten,  at  „hvis  en 
mand  får  en  fylde  af  Guds  præstedømme,  må  han  få  det  på 
samme  måde,  som  Jesus  Kristus  fik  det,  og  det  var  at  holde 
alle  budene  og  adlyde  Herrens  hus  forordninger"  (Samme 
side  371)  Døde  mænd  og  kvinder  er  ikke  undtagne.  Vi  kan 
kun  udføre  ordinansearbejdet  for  dem.  De  må  selv  tro,  om- 
vende sig  og  efterleve  evangeliet. 

Alt  i  alt,  åndeverdenen  er  det  sted,  hvortil  ånderne,  der  har 
forladt  legemerne,  går  hen.  Det  er  en  håndgribelig,  virkelig 
sfære,  inkorporeret  i  vor  egen  jord,  det  centrale  punkt  for 
en  massiv  missionærindsats,  som  vi  får  andel  i.  Det  er  en 
verden,  der  er  nærmere,  end  vi  forestiller  os,  og  knyttet  til 
os  ved  vore  mange  kære  slægtninges  familiebånd. 


Sandra:  Som  barn  var  det,  der  gjorde  mest  indtryk  på  mig, 
når  vi  holdt  bøn,  dengang  min  far  og  jeg  og  mine  ældre  søs- 
kende sammen  knælede  ned  og  bad  om,  at  „lille  Linda", 
den  ene  af  vore  fire-måneders  tvillinger,  måtte  leve. 
Pludselig  en  dag  var  hun  blevet  syg  —  brændte  med  stærk 
feber.  Mor  var  stadig  på  hospitalet  med  tvillingerne.  Far 
kom  hjem  efter  at  have  våget  hele  natten,  og  træt  samlede 
han  os  sammen  til  bøn. 

Vi  var  allesammen  meget  forfærdede  og  en  smule  usikre 
ved  at  se  ham  så  nedbrudt  og  ydmyg,  som  vi  aldrig  havde 
oplevet  ham. 

Jeg  husker,  hvordan  han  tiggede  og  bad  Herren  for  det  lille 
barns  liv,  medens  tårerne  strømmede  ned  ad  hans  kinder. 
Jeg  husker  også,  hvordan  himlene  forekom  mig  åbne  — 
hvordan  disse  bønner  blev  hørt  og  modtaget. 
Da  lille  Linda  døde,  vidste  jeg,  at  Herren  havde  sagt  nej.  Jeg 
forstod  ikke  hvorfor,  men  jeg  vidste,  at  på  en  eller  anden 
måde  ville  det  være  det  bedste. 

Nu,  hvor  jeg  er  mor  til  otte  børn,  spekulerer  jeg  på,  hvor  ofte 
vore  egne  børn  oplever  det  virkelig  at  tale  med  deres  him- 
melske Fader  gennem  bøn. 

Jeg  ved,  vi  ikke  kan  forvente,  at  de  skal  føle  det,  som  om  de 
taler  ansigt  til  ansigt  med  Herren,  hver  gang  de  beder  — 
men  hvordan  kan  vi  lære  dem  at  være  ydmyge  og  at  føle, 


himlene  er  åbne,  og  at  Herren  lytter  under  almindelig,  hver- 
dagsagtige forhold?  Det  er  de  problemer,  vi  kæmper  med 
og  prøverat  løse. 

Stephen  ogS  andra:  Som  forældre  er  vi  overbeviste  om,  at 
ingen  anden  enkelt  aktivitet  er  så  vigtig  for  hele  tilværelsen 
som  effektiv  bøn.  Vi  tror,  at  mange  af  os  i  kirken  har  proble- 
mer og  er  ulykkelige,  fordi  vi  ikke  godt  nok  underviser  vore 
børn,  og  at  vi,  før  vi  får  løst  disse  problemer,  vil  være  nødt 
til  at  „sætte  vore  egne  hjem  i  orden".  De  fleste  af  os  ved 
inderst  inde,  at  det  er  sandt,  selvom  vi  koncentrerer  os  om 
udvendige  problemer  -  arbejde,  økonomi,  kirkeopgayer, 
osv. 

I  Lære  og  Pagter,  93:40-50,  råder  Herren  Det  øverste  Præsi- 
dentskab (Joseph  Smith,  jr.  Sidney  Rigdon  og  Frederick  G. 
Williams)  og  Den  præsiderende  Biskop  (Newel  K.  Whitney) 
på  denne  måde.  Til  Frederick  G.  Williams  siger  Herren: 
„Du  har  ikke  lært  dine  børn  lys  og  sandhed  efter  befalin- 
gerne, og  den  onde  har  endnu  magt  over  dig,  og  dette  er 
årsagen  til  din  sorg."  Til  Newel  K.  Whitney  sagde  Herren 
formanende,  at  „han  fortjener  at  blive  revset,  og  han  bør 
sætte  sit  hus  i  orden  og  se  til  at  de  er  flittigere  og  omhyg- 
geligere hjemme,  og  altid  beder;  ellers  skal  de  bortflyttes 
fra  deres  sted". 


Hvordan  man  lærer  sine  børn 
to-vejs  kommunikation 
med  vor 
himmelske  Fader 

Hvordan  man  underviser 
At  undervise  er  ikke  bare  at  fortælle.  Det  gælder  specielt 
med  børn.  Vi  belærer  vore  børn  først  og  fremmest  ved  at 
være  gode  eksempler  og  ved  at  vise  kærlighed;  dernæst 
ved  at  fortælle.  Vi  forkynder  det,  vi  er.  Evangelisk  efterlevel- 
se er  ti  gange  så  effektiv  m.  h.  t.  at  lære  børnene  at  bede, 
end  at  holde  et  hvilket  som  helst  antal  prædikener. 
Børn  lærer  om  deres  himmelske  Fader  fra  deres  forældre. 
Hvis  de  har  et  ærligt  og  oprigtigt  forhold  til  deres  jordiske 
forældre,  forventer  de  at  have  den  samme  salgs  forhold  til 
deres  himmelske  Fader.  Vi  har  af  missionærer,  elever  og 
undersøgere  lært,  at  hvis  forældre  er  uvenlige  og  hykleriske, 
vil  deres  børn  være  tilbøjelige  til  ikke  at  have  tillid  til  deres 
himmelske  Fader.  Hvis  børn  er  bange  for  at  være  ærlige  og 
åbne  over  for  deres  forældre,  fordi  de  får  overdrevne,  vrede 
reaktioner,  vil  de  lære  ikke  at  være  åbne  og  ærlige  i  deres 
bønner  til  Gud. 

Børn  undersøger  bestandigt  vores  opførsel,  for  gennem 
vores  eksempel  at  bedømme,  om  evangeliet  er  sandt.  Som- 
me tider  siger  de  til  sig  selv,  måske  ubevidst:  „Jeg  er  ligeg- 
lad med,  hvor  meget  du  kender  til  bøn,  indtil  jeg  ved,  hvor 
meget  du  er  interesseret  i  mig."  Undervisning  ved  eksempel 
og  ubetinget  kærlighed,  støttet  af  fortælling,  er  igen  nøglen. 

Forskellige  stader  af  den 

Ligesom  der  er  forskellige  måder,  hvorpå  vi  taler  til  andre 
mennesker,  er  der  forskellige  måder,  hvorpå  vi  beder  til  vor 
himmelske  Fader,  nogle  mere  effektive  og  tilfredsstillende 
end  andre.  For  at  gøre  det  lettere  at  forstå  og  lære,  vælger 
vi  disse  forskellige  stader  til  studium:  at  lære  bønnens  fire 
trin,  at  tale  fra  hjertet  til  vor  himmelske  Fader,  og  at  tale 
med  vor  himmelske  Fader  —  at  lytte  og  at  svare. 

1.  At  lære  bønnens  fire  trin.  Vi  lærer  vore  at  „sige"  deres 
bønner.  De  „siger"  deres  bønner,  når  de  står  op  og  går  i 
seng,  måske  knælende  ved  sengen.  Det  er  en  god  begyn- 
delse. De  lærer  den  mest  grundlæggende  vane  ved  åndelig 
livsførelse,  Vi  må  lære  vores  børn  det,  som  missionærerne 
lærer  undersøgerne  —  bønnens  fire  trin:  a)  „Vor  himmelske 
Fader  . . ."  b)  „Vi  takker  dig  .  . ."  c)  „Vi  beder  dig  . . ."  d)  „i 
Jesu  Kristi  navn.  Amen." 

2.  At  tale  fra  hjertet  til  vor  himmelske  Fader.  Hvis  vi  som 
forældre  er  venlige  og  tålmodige,  kan  vi  lære  børn  et  højere 
stade  af  bøn.  Vi  kan  lære  dem  at  bede  ud  fra  hjertet  snarere 
end  at  sige  de  samme  ord  igen  og  igen,  ligesom  man  slavisk 
følgeren  kontrolliste. 

Vi  har  fundet  disse  idéer  eller  udtryksformer  nyttige,  når 
vi  lærer  vore  børn  at  bede  fra  hjertet: 

a.  Brug  nogle  få  øjeblikke  til  at  tænke  over,  hvem  vi  beder 
til  og  hvorfor.  Vi  må  standse  op  for  at  blive  rolige  og 
stille  indvendig. 

b.  Sædvanligvis  synger  vi  en  salme  før  familiebønnen,  som 
f.  eks.  „Der  er  en  stund",  „Jeg  trænger  til  din  trøst"  eller 
„Der  er  skønhed  her  på  jord". 

c.  Ofte  spørger  vi  rundt  i  bønnecirklen  hvert  enkelt  familie- 
medlem, om  han  har  et  særligt  ønske  eller  en  velsignel- 
se, han  gerne  vil  have  med  i  bønnen. 

d.  Vi  siger  ofte  til  barnet  lige  før  bønnen:  „Tænk  på  det  der 
er  i  dit  hjerte,  og  sig  det  til  vor  himmelske  Fader." 


e.  På  passende  måde  roser  vi  dem  for  de  bønner,  der  kom- 
mer fra  hjertet:  „Vor  himmelske  Fader  er  glad,  når  I  for- 
tæller ham,  hvordan  I  føler." 

f.  Vi  lader  vore  børn  se  og  høre,  hvordan  vore  egne  bøn- 
ner somme  tider  lyder  for  et  bestemt  formål.  Nogle  bøn- 
ner kan  blot  være  nogle  få  sætninger  —  eller  et  enkelt: 
„Må  vi  bede  dig  hjælpe  os  Gud." 

g.  Når  vi  lægger  mærke  til,  at  børnene  siger  det  samme 
igen  og  igen  i  alle  bønner  og  ikke  tænker  på,  hvad  de 
siger,  gør  vi  os  umage  for  at  hjælpe  dem  til  at  bryde  den 
vane.  Vi  prøver  at  lære  dem,  at  man  kan  bede  hvor  som 
helst  og  når  som  helst. 

h.  Efter  familiebøn  kan  det  være  rigtigt  at  forblive  i  knælen- 
de stilling  til  en  personlig  bøn,  sådan  som  det  er  almin- 
deligt blandt  missionærer. 

i.  Vi  har  ofte  prøvet  at  iære  vore  børn  at  bede  for  det,  som 
de  behøver,  snarere  end  det,  som  de  ønsker:  Hvad  er 
bedst  for  mit  temperament,  min  udvikling,  min  åndelige 
vækst,  selvom  det  måske  er  en  hård  prøvelse  for  mig? 
Herren  ved,  hvad  der  er  bedst  for  os  —  vi  ved,  hvad  vi 
ønsker. 

Herren  handler  bestandigt  med  sine  børn  i  forhold  til  det, 
de  behøver,  ikke  hvad  de  ønsker.  Det  er  en  ret  vanskelig 
lære  for  enhver  af  os,  og  det  var  især  vanskeligt  for  vores 
unge  datter.  At  blive  valgt  til  en  lederstilling  i  mellemskolen 
forekom  hende  at  være  det  vigtigste  i  hendes  tilværelse. 
Hun  havde  arbejdet  og  forberedt  sig  i  flere  måneder.  „Åh 
mor,  jeg  beder  så  meget  om  at  måtte  blive  valgt.  Herren 
siger,  at  man  kan  bede  om  ethvert  retfærdigt  ønske  i  hjertet, 
og  det  er  nu  mit."  Det  forekom  også  os  at  være  et  rimeligt 
ønske.  Hun  havde  et  vidnesbyrd  om  evangeliet  og  var  meget 
populær  i  en  stor  skole.  Vi  mente,  at  hun  kunne  blive  en  god 
indflydelse  til  fordel  for  kirken. 

Da  tiden  for  valget  kom,  syntes  det  sikkert,  at  hun  ville  blive 
en  af  vinderne.  Hun  var  helt  sønderknust,  da  hun  tabte!  Det 
var  kun  med  nogle  få  stemmer,  men  hun  tabte! 
Allerede  næste  morgen  blev  hun  bedt  om  at  være  en  af 
embedsmændene  i  skolens  seminar.  Alle  stabens  medlem- 
mer havde  måttet  ofre  noget  personligt  for  at  kunne  komme 
til  at  arbejde.  Seminarpræsidenten  havde  måtte  opgive  sit 
kandidatur  til  elevpræsident  i  skolen;  det  havde  været  et 
vanskeligt  valg  for  ham.  De  sagde,  at  de  virkelig  behøvede 
vores  datters  fantasi  og  missionærevner  for  at  kunne  påkal- 
de folks  opmærksomhed,  og  netop  dette  år  var  vigtigt  for 
seminarprogrammets  vækst  og  udvikling. 
Det  år  fik  hun  mange  åndelige  oplevelser.  Hun  udviklede 
ægte  og  betydningsfulde  venskaber  og  var  medvirkende  til 
at  bringe  flere  mennesker  til  aktivitet  i  kirken. 
Senere  fortalte  hun  mig,  at  hun  efterhånden  kom  til  at  forstå 
sig  selv  gennem  bøn  og  skriftstudium.  „Jeg  ønskede  mere 
end  noget  andet  at  vinde  det  valg,  men  Herren  vidste,  at  jeg 
havde  mere  brug  for  denne  anden  erfaring.  Jeg  havde  brug 
for  mere  åndelig  vækst.  Det  var  en  vanskelig  prøve,  men 
jeg  er  inderst  inde  helt  klar  over,  at  den  var  rigtig." 
3.  At  tale  med  vor  himmelske  Fader  —  at  lytte  og  at  svare. 
I  to-vejs  bøn  lytter  vi  og  svarer  på  det,  vi  hører.  I  mange  af 
vore  ensrettede  bønner  råder  vi  fejlagtigt  Herren,  leder  ham 


rundt  i  Himlen  og  på  jorden,  idet  vi  fortæller  ham,  hvem  og 
hvordan  han  skal  velsigne. 

a.  Hjælp  børnene  til  at  forstå,  hvordan  man  lytter  til  Her- 
rens stemme.  Vi  har  brug  for  at  skabe  nøjagtige  forventnin- 
ger i  vore  børns  tanker  med  hensyn  til,  hvordan  Herren  taler 
til  os,  så  de  kan  genkende  hans  stemme  og  føle  sig  tilfreds- 
stillet, når  de  hører  (fornemmer,  føler)  den.  Bøn  vil  da  blive 
meningsfyldt  og  tilfredsstillende. 

Vi  må  lære  vore  børn,  at  Herren  taler  til  os  på  mange  måder. 
Han  taler  til  os  med  sin  stille,  sagte  stemme  og  gennem 
profeter,  gamle  (skrifterne)  og  nutidige  (konferencer,  skri- 
velser). 

Præsident  David  O.  McKay  fortalte,  at  Helligånden  normalt 
taler  til  folk  gennem  samvittigheden,  i  henhold  til  deres  kal- 
delse. Til  en  gruppe  seminar  og  institut-  funktionærer  brug- 
te ældste  Bruce  McConkie  fra  De  tolvs  Råd  engang  en 
analog,  hvor  han  kaldte  Helligånden  for  radiosenderen,  os 
for  modtagerne  og  Kristi  Ånd  for  radiobølgerne. 
Stephen:  Engang  da  jeg  ved  et  møde  i  Ricks  College  havde 
talt  om  at  lytte  til  svar  på  bønner,  kom  en  ung  kvinde  hen 
til  mig  og  spurgte:  „Bror  Covey,  hvordan  ved  jeg  virkelig, 
at  Gud  besvarer  min  bøn?  Måske  er  det  mine  egne  ønsker 
eller  behov,  som  jeg  føler  så  varmt  og  ønsker,  at  det  skal 
være  Guds  svar." 

En  dag  lærte  jeg  min  datter  Maria,  hvordan  hun  skulle  lytte 
efter  svar  på  sine  bønner.  „Hør  nu  min  egen  skat,  prøv  i  dine 
bønner  at  lytte  til  din  samvittighed.  Og  besvar  så  det,  du 
føler  eller  fornemmer."  Hun  spurgte,  hvordan  hun  skulle 
gøre  det.  Jeg  foreslog,  at  når  som  helst  hun  beder  om  en 
bestemt  velsignelse,  skulle  hun  spørge  sig  selv,  om  hun  har 
gjort  alt,  hvad  der  er  mulig  for  at  opnå  og  gøre  sig  fortjent 
til  den  velsignelse.  (Og  når  vi  opnår  en  velsignelse  fra  Gud, 
er  det  ved  lydighed  mod  den  lov,  ifølge  hvilken  den  er  for- 
jættet. L.  &  P.  130:21)  Så  vil  Herren  tale  til  hendes  hjerte 
gennem  hendes  samvittighed. 

Maria  gjorde  det,  og  hun  sagde,  at  der  ikke  blev  givet  noget 
nyt,  for  „jeg  vidste  allerede,  hvad  jeg  skulle  gøre".  Jeg 
spurgte  hende,  hvor  hun  havde  den  viden  fra.  Hun  svarede: 
„Fra  min  søndagsskoleklasse."  Jeg  påpegede,  at  søndags- 
skolen var  en  del  af  Herrens  rige,  og  at  de  sande  principper, 
som  hun  havde  lært  dér,  var  forankrede  i  hendes  hjerte  og 
sind. 

Helligånden  bringer  disse  principper  i  erindring,  når  vi  har 
brug  for  at  møde  enhver  situations  krav.  „  .  . .  thi  se,  jeg 
siger  jer  atter,  at  dersom  I  vil  betræde  denne  vej  og  mod- 
tage den  Helligånd,  skal  den  vise  jer  alt,  hvad  I  skal  gøre." 
(2.  Nephi32:5) 

b.  At  reagere  på  Herrens  stemme.  Vi  prøver  at  lære  vore 
børn  at  leve  deres  liv  i  henhold  til  deres  samvittighed.  Vi 
prøver  at  lære  dem  at  stille  betydningsfulde  spørgsmål  og 
at  lytte  til  Herrens  svar,  som  for  eksempel:  „Hvad  må  jeg 
gøre  for  at  komme  Gud  nærmere?"  „Hvordan  kan  jeg  blive 
et  bedre  kirkemedlem?"  „Hvordan  kan  jeg  bedre  berede 
mig  til  min  mission?"  „Hvordan  kan  jeg  klare  mig  bedre  i 
skolen?" 

Vi  opmuntrer  vore  børn  til  først  at  søge  Helligånden  ved  at 
bede  om  den  og  tillade  den  at  lede  deres  udtalelser  og  de- 
res handlinger. 


Vi  prøver  at  lære  dem  bestandigt  at  opnå  mere  lys  og  kund- 
skab ved  at  være  meget  opmærksomme  under  kirkens 
møder  og  ved  at  studere  skrifterne  —  virkelig  at  tage  Jesu 
Kristi  ord  og  kærlighed  til  sig.  Så  vil  Helligånden  bringe  det 
passende  princip  i  erindring  til  at  vejlede  og  lede  deres 
skridt.  Vi  opmunter  dem  til  at  lære  vigtige  skrifsteder 
udenad,  som  klogt  behandler  deres  aktuelle  muligheder  og 
udfordringer.  Vi  gennemgår  sådanne  skrifsteder  under  fa- 
mi  I  ieh  jern  meaftenerne. 

Vi  prøver  at  lære  dem,  at  vi  ikke  får  mere  lys  og  kundskab, 
før  vi  er  retfærdige  overfor  det  lys  og  den  kundskab,  vi  alle- 
rede har.  Lad  os  med  andre  ord  blot  adlyde  vores  samvittig- 
hed, og  hvis  vi  behøver  mere,  vil  Herren  give  det  til  os  på 
sin  egen  måde  og  til  sin  egen  tid,  ikke  på  vor  måde  og  til 
vor  tid. 

Når  først  et  menneske  opdager  mulighederne  for  et  levende 
forhold  til  vor  himmelske  Fader,  når  han  lærer  den  særlige 
betydning  af  at  tale  med  og  ikke  bare  til  Gud,  bliver  han  ald- 
rig mere  den  samme.  Alt  -  inkluderende  personlige  tilhørs- 
forhold forandres  og  gøres  uendeligt  mere  levende  og 
smukt. 

„Hvad  er  det  vigtigste,  du  nogensinde  i  dit  liv  har  lært?" 
udspurgte  vi  Cynthia  på  hendes  18-års  fødselsdag.  Uden  be- 
tænkning svarede  hun  alvorligt:  „At  bygge  mit  liv  på  Herren 
Jesus  Kristus.  At  sætte  min  tro  og  tillid  til  ham,  at  trække  på 
hans  kraft,  at  stole  på  mit  tilhørsforhold  til  ham  som  hjælp  til 
at  trække  mig  gennem  sammenstyrtede  drømme,  skuffelser 
og  bristede  forhåbninger.  Det  giver  mig  den  sikkerhed,  jeg 
behøver.  Det  hjælper  mig  til  at  forstå  og  være  klar  over, 
hvem  jeg  virkelig  er,  ikke  hvad  andre  mennesker  siger  eller 
mener,  jeg  er." 

I  det  korte  øjeblik  følte  vi  os  godt  belønnede,  lettede  og  no- 
get forbløffede  over,  at  noget  alligevel  var  trængt  igennem. 
Men  den  sidste  prøve  er  endnu  ikke  forbi.  Vi  oplever  også 
skuffelser.  Det  er  ikke  let.  Det  er  en  bestandig  kamp,  en 
konstant  indsats.  Men  vi  opmuntres  over,  at  lov,  ikke  held, 
styrer  det  hele,  og  at  vi  kan  adlyde  loven,  hvis  vi  foretræk- 
ker det. 

Skal  vi  opsummere  det,  finder  vi,  at  vi  er  netop  så  heldige  i 
vore  anstrengelser  for  at  lære  vore  børn,  hvordan  man  taler 
med  vor  himmelske  Fader  og  lytter  til  hans  svar,  som  vi  er  i 
vores  bønner  og  efterlevelse  på  dette  stade. 
Vi  føler  os  så  taknemmelige  over  Herrens  tålmodighed  og 
udholdenhed  og  over  vore  muligheder.  Vi  har  i  sinde  at 
prøve  at  lytte,  at  love,  at  adlyde  og  at  belære. 


BØN 

„Vær  ydmyg,  så  skal  Herren,  din  Gud,  lede  dig 
ved  hånden  og  besvare  dine  bønner.  Jeg  kender 
dit  hjerte  og  har  hørt  dine  bønner  for  dine 
brødre  .  .  .  lad  din  kærlighed  blive  overvættes 
rig  til  alle  mennesker  og  til  alle,  som  elsker 
mit  navn." 
L&P  112:10-11. 

2000  mennesker 
beder  for  dig" 


AF  LYN  NIEMEYER 


I  børneafdelingen  i  Austin-hospitalet  i  staten  Victoria  i 
Australien  arbejdede  den  5-årige  Matthew  med  sine  ge- 
noptræningsøvelser  så  energisk,  at  han  blev  helt  udmattet. 
Hans  beslutsomhed  bragte  tårer  frem  i  sygeplejerskernes 
øjne,  og  hans  fysioterapeut  blev  så  begejstret,  at  hun  fik 
lavet  en  særlig  krykke  til  ham.  Nogle  få  dage  senere  viste 
han  os  stolt,  at  han  kunne  gå  ved  hjælp  af  sin  „magiske 
stok". 

Det  var  i  april  1975,  kun  ti  dage  efter  at  den  lille  dreng  var 
blevet  ramt  så  hårdt  af  en  bil,  at  han  havde  mistet  et  stykke 
af  hjerneskallen  så  stort  som  6x11  cm  og  mere  blod  end 
faregrænsen  tillader,  før  han  kunne  bringes  til  hospitalet. 
De  ville  ikke  lade  mig  se  ham  straks  efter  ulykken,  og  det 
er  jeg  glad  for,  men  jeg  kan  huske,  at  jeg  skreg  hysterisk 
på  vej  ind  til  mit  soveværelse,  hvor  jeg  knælede  og  tig- 
gede: „Herre,  tag  ham  ikke  fra  mig  endnu,  tag  ham  ikke 
væk  nu!" 

Anspændelsen  forøgedes  fordi  det  første  hospital  sendte 
ham  videre  til  det  næste,  hvor  man  kunne  yde  en  bedre 
indsats.  I  ambulancen  fortalte  lægen  mig,  at  der  kun  var 
lidet  håb,  om  at  Matthew  kunne  overleve,  og  at  han,  hvis 
han  overlevede,  sandsynligvis  ville  være  mentalt  og  fysisk 
handicappet  for  livstid.  Stille  bad  jeg  om,  at  han  hellere 
måtte  dø,  end  at  det  skulle  ske.  Så  lagde  jeg  mærke  til,  at 
en  masse  betjente  på  hvert  eneste  gadehjørne  holdt  tra- 
fikken tilbage,  bare  for  at  min  lille  dreng  kunne  komme 
på  hospitalet  så  hurtigt  som  muligt,  og  jeg  følte  mig  lidt 
flov  over,  at  jeg  et  øjeblik  havde  opgivet,  mens  andre  endnu 
kæmpede  for  hans  liv.  Hans  åndedrag  ophørte  flere  gange, 
og  jeg  troede,  at  mit  også  ville  standse. 
Min  mand  og  en  ven  ankom  tidligt  nok  til  at  berøre  Mat- 
thews kinder  og  salve  ham  —  idet  de  ikke  kunne  komme 
til  at  lægge  hænderne  på  hans  hoved  —  og  de  følte  sig  ånde- 
ligt forsikrede  om,  at  han  var  i  Herrens  hænder.  John  og 
jeg  spadserede  omkring  i  de  næste  fire  timers  ventetid. 
Det  var  en  hård  prøvelse,  og  vi  talte  og  bad.  Efter  nogle  få 


forvirrede  bønner  var  vi  tilsidst  i  stand  til  at  overgive  vores 
søn  til  Herren  og  derpå  følte  vi  begge  en  stilfærdig  for- 
sikring om,  at  enten  ville  Matthews  liv  blive  taget,  eller 
han  ville  med  tiden  blive  fuldstændig  rask. 
Hvor  blev  vi  lettede,  da  kirurgen  endelig  viste  sig  og  sagde, 
at  operationen  var  gået  meget  bedre  end  forventet;  der  var 
ikke  sket  så  megen  skade  på  hjernen,  som  de  havde  troet. 
Og  to  gange  gentog  han:  „Det  er  en  gave  sendt  fra  Gud." 
Vi  vidste,  at  han  havde  ret. 

Matthew  kom  til  sig  selv  igen  fire  dage  senere,  og  tre  dage 
derefter  blev  han  flyttet  til  børneafdelingen,  lammet  ned 
langs  venstre  side  og  blind  på  sit  venstre  øje.  Men,  lovet 
være  Herren,  han  havde  alle  sine  mentale  sanser  i  behold. 
Med  tårer  i  øjnene  og  ansigtet  forvrænget  i  lammelse, 
sagde  han:  „Jeg  kommer  aldrig  igen  til  at  gå,  gør  jeg?" 
Jeg  samlede  mod  og  sagde:  „Selvfølgelig  gør  du  det!  Mere 
end  2000  mennesker  derude  faster  og  beder  for  dig."  Han 
så  en  smule  forbavset  ud  over  mit  udbrud,  og  så  smilede 
han.  „Virkelig?"  spurgte  han. 

Fra  da  af  kunne  intet  afholde  Matthew  fra  hans  anstrengel- 
ser for  igen  at  komme  til  at  stå  på  sine  fødder.  Hvis  jeg 
havde  nogen  tvivl  om  bønnens  magt,  så  havde  Matthew 
det  i  hvert  fald  ikke.  Han  havde  et  ansvar  over  for  diss  men- 
nesker, og  han  ville  ikke  svigte  dem.  Han  havde  altid  været 
en  lille  stædig  fyr,  selvom  han  også  var  genert,  og  nu  kom 
hans  stædighed  ham  til  gode,  hvor  han  hver  dag  måtte 
træne  lige  til  grænsen  af  sin  udholdenhed. 
Ja,  i  virkeligheden  var  både  hans  far  og  jeg  overrasket  over, 
at  så  mange  mennesker  var  interesseret.  Det  var  lykkedes 
mig  at  ringe  til  nogle  få  venner  efter  ulykken  og  bede  dem 
bede  for  os,  og  en  god  ven  på  New  Zealand,  embedsmand 
ved  templt  dér,  havde  lagt  vore  navne  i  bønnecirklen  uden 
at  vide  hvorfor.  Hun  kunne  ikke  vide,  at  jeg  sad  og  ventede 
på  nyt  om  operationen  på  Matthew,  men  jeg  havde  bedt 
om,  at  hun  ville  gøre  netop  det.  Wardet  indkaldte  til  en 
særlig  fastedag,  og  som  det  rygtedes  omkring  i  staven, 

fastede  hele  staven  og  bad.  Og  hvor  var  vi  dog  taknemme- 
lige, da  vi  erfarede,  at  både  en  lokal  metodiskkirke  og  en 
engelsk  kirke  havde  holdt  særlige  bønnemøder  for  Matthew. 
Det  var  helt  ubegribeligt  men  en  kendsgerning,  at  tre  uger 
efter  en  ulykke,  hvorfra  helbredelse  syntes  umulig,  var 
Matthew  hjemme!  Hans  syn  var  vendt  tilbage,  hans  ansigt 
rettet  op,  og  han  arbejdede  hårdt  på  at  overvinde  den  reste- 
rende lammelse  i  venstre  hånd.  (Vi  havde  fået  at  vide,  at 
han  ville  være  nødt  til  at  blive  på  hospitalet  i  1/2  år!) 
Men  problemerne  var  endda  ikke  ovre.  To  ribben  var  nødt 
til  at  blive  fjernet  fra  Matthews  side  og  anbragt  i  hans 
hjerneskal  for  at  dække  den  afdækkede  hjerne,  vi  kunne 
se  bevæge  sig  gennem  bandagen  på  hovedet.  Og  dage 
før  den  tre-timers  lange  operation,  sent  i  juni  måned,  følte 
jeg  mig  dybt  bekymret.  Jeg  fortalte  Matthew  om  vores  kær- 
lighed til  ham,  og  han  svarede  med  stor  forbavselse  og 
overbevisning:  „Jeg  skal  jo  ikke  dø,  jeg  skal  nok  komme 
hjem  igen."  I  det  øjeblik  opløstes  alle  mine  bekymringer. 
Jeg  vidste,  at  han  ville  blive  rask. 

Igen  fastede  og  bad  vores  ward,  og  endnu  engang  udtrykte 
lægerne  forbløffelse  over  den  hurtige  helbredelse  og  den 
lille  drengs  indstilling.  Ikke  ret  mange  har  overlevet  at  miste 
så  stor  en  del  af  hjerneskallen,  sagde  kirurgen,  men  de 
sendte  Matthew  hjem  syv  dage  senere,  fordi  han  legede 
skjul  med  børnene  under  sengen,  og  de  var  bange  for, 
at  han  skulle  komme  til  at  støde  hovedet.  Sidst  i  juni  var 
han  et  billede  på  sundhed  og  gik  igang  med  at  indhente 
sin  forsinkelse  i  skolen. 

Kan  liv  og  helbred  sikres  ved  hjælp  af  faste  og  bøn  for  én, 
som  er  kommet  så  frygteligt  til  skade?  Ja!  Vi  ved,  at  det 
kan  lade  sig  gøre  og  virkelig  sker.  Matthew  siger,  at  han 
arbejdede  hårdt  på  at  blive  rask,  fordi  „min  far  har  salvet 
mig,  og  jeg  vidste,  at  jeg  måtte  blive  rask".  Det  var  virkelig 
hans  motivering.  Det  og  bevidstheden  om,  at  alle  de  men- 
nesker havde  bedt  for  ham. 

I  september,  da  vores  familie  blev  bedt  om  at  udføre  familie- 
programmet, vidste  vi,  at  Matthews  ældre  bror  og  søster 
ville  deltage,  men  vi  var  i  tvivl  om  vores  generte  lille  dreng. 
Men  Matthew  gik  til  sit  værelse  og  forberedte  sin  lille  tale. 
Og  da  han  stod  foran  forsamlingen  bar  han,  med  lange  pau- 
ser mellem  sætningerne,  dette  vidnesbyrd: 
„Da  jeg  kom  ud  for  den  ulykke  —  kom  jeg  på  hospitalet  — 
de  troede,  at  jeg  ville  dø  —  så  salvede  min  far  mig  —  og  nu 
er  jeg  rask!" 
Det  er  den  tro,  vores  Matthew  har. 


Lyn  Niemeyer  bor  i  Croyden  ward,  Melbourne  Australia 
Moorabbin  stav,  hvor  hun  virker  som  stavens  leder  af  de 
kulturelle  lektier. 

Børnestjernen 


Rosita  klippede  den  sidste  trekant  ud  af  et  tykke  gult 
silkepapir  og  klæbede  det  omhyggeligt  på  en  stjerne- 
formet bambusramme.  „Så,  nu  er  lanternen  færdig," 
sagde  hun  tilfreds.  Så  tændte  hun  et  kort  lys  og  an- 
bragte det  i  holderen  indeni  lanternen  og  trådte  et 
skridt  tilbage  for  at  betragte  den  bedre. 
„Den  er  skøn!"  sagde  Rosita  højt.  Om  to  dage  ville  det 
være  jul,  en  dejlig  tid  i  den  filippinske  landsby,  hvor 
hun  boede.  Hun  ville  vågne  til  lyden  af  klokker  og  stem- 
mer fra  hele  landsbyen,  der  råbte:  „Glædelig  jul."  Og 
så  ville  Rosita  og  hendes  venner,  efter  at  have  været  i 
kirke,  gå  fra  dør  til  dør  og  synge  julesalmer.  Senere 


ville  der  komme  besøg  af  unge  mennesker  fra  nabo- 
landsbyerne, og  de  ville  opføre  krybbespil.  Men  aller- 
bedst ville  lanterne-paraden  være. 
Efter  mørkets  frembrud  juleaften  tænder  børnene  i 
mange  af  landsbyerne  på  de  filippinske  øer  deres  hjem- 
melavede lanterner  og  går  i  parade  gennem  gaderne. 
Der  gives  en  præmie  for  den  fineste  lanterne.  Præmien 
i  hendes  landsby  var  i  år  en  rejse  til  Manila,  hovedsta- 
den, sammen  med  skolens  forstanderinde. 
„Jeg  tror  jeg  vinder!"  hviskede  Rosita  lykkeligt.  Hun 
lukkede  øjnene  og  forestillede  sig  vandrende  ned  ad 
gaderne  i  den  store  by,  som  hun  aldrig  før  havde  været 


Lanternens 
mirakel 


i.  Og  hvor  voksen  ville  hun  ikke  føle  sig  i  sit  nye  juletøj! 
Lyden  af  hendes  bror,  Juans  trin  på  trappen  bragte 
Rosita  tilbage  til  virkeligheden. 

»Nej,  nej,  Pepe!"  hørte  Rosita  Juan  råbe  til  sin  tamme 
abe.  Men  Pepe  svang  sig  allerede  gennem  det  åbent- 
stående vindue,  hen  over  bordet  hvor  Rosita  arbejde- 
de. Rosita  rakte  ud  for  at  fange  Pepe,  men  nåede  den 
ikke.  Den  faldt  ned  på  bordet,  og  dens  pote  væltede 
lanternen.  Flammerne  stod  i  ét  nu  omkring  Rositas  pa- 
pir og  bambus  kunstværk. 

Rosita  fik  hurtigt  fat  i  en  klud  og  slukkede  ilden.  Men 
da  hun  løftede  kluden  væk,  brød  hun  ud  i  tårer.  Hendes 
lanterne  —  hendes  smukke  lanterne  —  var  nu  kun  en 
forkullet  ruin!  Hun  så  Juan  se  til  med  opspilede  øjne 
fra  døren  med  Pepe  klyngende  sig  til  sin  hals. 
„Se  nu,  hvad  du  har  gjort!"  græd  Rosita.  „Du  og  den 
tossede  abekat.  I  har  ødelagt  min  chance  for  at  vinde 
turen  til  Manila,  og  det  har  jeg  ønsket  mig  mere  end 
noget  andet!" 

„Det  er  jeg  ked  af,  meget  ked  af,  Rosita!"  Juan  hoppe- 
de på  sin  krykke  over  til  hende  og  samlede  det  sam- 
men, der  var  tilbage  af  lanternen. 
„Jeg  skal  nok  reparere  den  for  dig!" 

„Det  vil  tage  et  mirakel  at  reparere  den!"  sagde  Rosita. 
„Selv  om  du  kunne  reparere  rammen,  så  er  der  kun 
nogle  få  små  stykker  silkepapir  tilbage."  Hun  pegede 
på  en  æske,  hvor  der  lå  nogle  stykker  rester  af  det  gule 
silkepapir,  hun  havde  brugt,  sammen  med  nogle  få 
stykker  rødt,  grønt,  blåt  og  hvidt,  der  var  blevet  tilovers 
fra  lanterner,  hun  havde  lavet  de  tidligere  år. 
„Jamen,  jeg  kan  da  prøve,"  sagde  Juan  trist,  men  med 
et  beslutsomt  udtryk  i  ansigtet. 

Rosita  trak  på  skulderen  og  sagde  med  et  opgivende 
udtryk:  „Jeg  ville  nok  ikke  have  vundet  alligevel." 
„Du  ville  have  vundet,  hvis  det  ikke  havde  været  for 
mig  og  Pepe,"  sagde  Juan  stille. 
„Glem  det,  Juan."  Rosita  greb  en  bog  og  løb  udenfor 
og  satte  sig  på  en  trappesten.  Hun  prøvede  at  læse, 
men  hendes  tanker  gik  stadig  tilbage  til  Juan.  Hun  var 
ked  af,  at  hun  havde  talt  så  hårdt  til  ham.  Rosita  elske- 
de Juan.  Hun  beundrede  også  hans  mod.  Han  beklage- 
de sig  aldrig  over,  at  han  var  lam,  men  hoppede  ivrigt 
rundt  med  sin  ene  krykke. 

Efter  nogen  tids  forløb  gik  Rosita  ind  for  at  lave  aftens- 
mad til  Juan  og  sig  selv.  Hendes  forældre  var  taget  til 
markedet  i  byen  og  ville  ikke  komme  tilbage  før  næste 
dag. 

Juan  havde  tændt  den  store  pære  over  bordet,  og  Rosi- 
ta blev  meget  overrasket  over  at  se,  at  han  havde  repa- 
reret lanternens  ramme.  Pepe  sad  ved  siden  af  sin  her- 
re, for  en  gangs  skyld  helt  rolig. 

„Hvorfor  gør  du  dig  al  den  umage?"  spurgte  Rosita. 
„Der  er  ikke  noget  sted  i  landsbyen  her,  hvor  man  kan 
købe  silkepapir." 

„Jeg  har  en  idé  som  måske  vil  virke,"  sagde  Juan. 
Efter  middagsmaden  tog  Rosita  sengetøj  frem  fra  kom- 
moden og  redte  seng  til  sig  selv  i  den  ene  side  af  væ- 


relset og  til  Juan  i  den  anden  side.  Men  Juan  blev  sid- 
dende ved  bordet  og  fingerede  med  små  stykker  kulørt 
papir. 

Rosita  betragtede  ham  et  stykke  tid,  men  snart  efter 
faldt  hun  i  søvn.  Hun  vågnede  en  gang  i  løbet  af  natten 
og  så,  at  Juan  stadig  sad  ved  bordet. 
„Gå  i  seng,  Juan,"  sagde  hun.  „Glem  den  lanterne." 
Juan  rystede  bare  på  hovedet. 

Næste  gang  Rosita  vågnede,  krøb  det  første  dagslys 
gennem  vinduerne.  Juan  arbejdede  stadig.  „Juan!" 
råbte  Rosita.  „Du  har  overhovedet  ikke  været  i  seng?" 
Juan  svarede  ikke.  I  stedet  slukkede  han  lampen  over 
bordet,  strøg  en  tændstik  og  tændte  lyset  i  lanternen, 
som  han  havde  pyntet  i  den  lange  nat. 
Rosita  trak  vejret  dybt.  Juan  havde  pyntet  lanterneram- 
men med  bitte  små  stykker  af  rødt,  gult,  blåt,  grønt  og 
hvidt  papir,  som  omhyggeligt  var  klippet  ud  og  limet 
sammen. 

„Den  er  vidunderligt!"  henåndede  Rosita.  „Ligesom 
vinduerne  i  en  domkirke." 

„Eller  som  Josefs  kappe!"  lo  Juan  glad.  „Jeg  sagde 
dig  jo,  at  jeg  nok  skulle  lave  den,  men  du  sagde,  at  det 
skulle  der  et  mirakel  til." 
„Det  er  et  mirakel,  Juan!"  erklærede  Rosita. 
Juan  lo.  „Nej,  egentlig  ikke,  det  var  bare  hårdt  arbej- 
de." 

„Jeg  ved  det,"  sagde  Rosita,  idet  hun  gik  tværs  gen- 
nem stuen  for  at  give  Juan  et  knus.  Og  pludselig  var 
det  ikke  nær  så  vigtigt  for  hende,  at  vinde  konkurren- 
cen, som  at  have  en  bror,  der  elskede  hende  nok  til  at 
sidde  oppe  og  arbejde  hele  natten  i  håb  om  at  få  hen- 
des drømme  til  at  gå  i  opfyldelse. 
„Din  kærlighed  udvirkede  miraklet,"  sagde  Rosita 
stille. 

Jul  hele 
året  rundt 


v.  ..■- 


Mit  navn  er  Ginger  Lyn,  og  jeg  har 
altid  elsket  julen,  men  sidste  jul  var 
den  bedste,  jeg  nogensinde  har 
haft. 

Det  begyndte  altsammen  på  taksi- 
gelsesdagen,  da  hele  vores  familie 
knælede  i  bøn  for  at  sige  tak  for  alle 
vore  velsignelser.  Vi  var  alle  sam- 
men så  glade,  mens  vi  talte  om  no- 
get af  det,  vi  kunne  gøre  for  at  hjæl- 
pe andre  til  at  få  den  samme  glade 
fornemmelse. 

Sammen  kom  vi  frem  med  mange 
idéer,  men  den  bedste  af  dem  alle- 
sammen var  den,  om  hvad  vi  skulle 
gøre  juledag.  Det,  vi  bedst  kan  lide, 
er  vores  store  familie,  og  den  lykke, 
som  evangeliet  bringer  os.  Vi  bes- 
temte os  til  at  dele  disse  velsignel- 
ser med  andre  som  vores  gave  til 
dem. 

Salt  Lake  templet  ligger  kun  ganske 
kort  tids  kørsel  fra  vores  hjem,  og 
at  tage  dertil  var  en  del  af  vores 
plan.  Vi  bestemte  os  til  at  vi,  efter 
at  have  åbnet  vores  gaver  julemor- 
gen og  derefter  spist  morgenmad, 
ville  gøre  rent  i  huset,  arrangere  en 

storslået  middag,  og  derefter  tage 
op  til  tempelpladsen  og  finde  no- 
gen, som  ville  tilbringe  julen  sam- 
men med  os. 

Før  vi  tog  afsted  for  at  finde  vores 
ukendte  gæster  på  tempelpladsen, 
ville  vi  arrangere  bordet  og  dække 
det  med  vores  fineste  sølvtøj  og 
bedste  dug  og  tallerkener,  lægge 
brænde  tilrette  i  pejsen,  lige  parat 
til  at  tænde,  ligesom  også  juletræet 
stod  parat. 

Vi  klæbede  et  billede  af  vores  fami- 
lie indvendigt  på  bindet  af  nogle 
Mormons  Bøger,  skrev  et  budskab 
under  hvert  billede  og  skrev  vore 
navne.  De  bøger  skulle  gives  til  vo- 
re middagsgæster,  når  vi  sad  rundt 
om  pejsen  og  snakkede  om  aftenen. 
Vi  var  meget  spændte  på  disse  pla- 
ner, og  vi  var  sikre  på,  at  Herren  vil- 
le hjælpe  os.  I  alle  vore  familiebøn- 
ner lige  fra  taksigelsedagen  (det  er 
sidst  i  november)  og  til  jul  bad  vi 
ham  berede  for  os  nogen,  som  hav- 
de brug  for  vores  kærlighed,  og  som 
ville  være  beredt  til  at  høre  evange- 
liet. 


Endelig  kom  juledag,  og  vi  var  alle- 
sammen meget  spændte.  Det  tog  os 
meget  længere  tid  at  forberede  mid- 
dagen og  gøre  huset  rent,  end  vi 
havde  forestillet  os.  Derfor  kom  vi 
senere  til  besøgscentret  på  Tempel- 
pladsen end  vi  havde  planlagt.  Vi 
var  bange  for,  at  alle  havde  spist  på 
det  tidspunkt,  og  at  vi  ikke  ville  kun- 
ne finde  nogen,  som  ville  spise  jule- 
middag sammen  med  os. 
Vi  talte  med  mange  mennesker  og 
indbød  adskillige  af  dem  til  vores 
hjem.  Nogle  sagde,  at  de  allerede 
havde  spist,  og  andre  så  forvirrede 
ud  og  sagde:  „Nej,  ellers  mange 
tak."  Men  vi  blev  bare  ved,  for  vi 
vidste,  at  vor  himmelske  Fader  hav- 
de beredt  nogen  for  os.  Og  rigtigt 
nok,  det  havde  han! 
Vi  fandt  en  mand  og  hans  kone  fra 
Michigan  og  deres  17-årige  søn.  De 
blev  meget  forbavsede  over  vores 
indbydelse,  men  de  sagde,  at  de  var 
sultne  og  netop  havde  haft  i  sinde 
at  gå  ind  i  en  telefonboks  for  i  tele- 
fonbogen at  finde  et  sted  at  spise. 
Manden  og  konen  havde  på  en  tidli- 


gere  ferierejse  besøgt  Besøgscent- 
ret og  nu  ville  de  så  gerne  lære  en 
smule  mere  om  de  sidste  dages  hel- 
lige. Manden  sagde:  „Der  er  nok  ik- 
ke nogen  bedre  måde,  hvorpå  man 
kan  lære  om  jeres  kirke  og  levemå- 
de, end  ved  at  besøge  nogle  med- 
lemmer i  deres  hjem.  Vi  vil  være 
meget  glade  for  at  komme!" 
Vi  indbød  også  to  unge  piger  fra 
Australien.  De  var  på  ferie  og  blev 
meget  begejstrede  for  tanken.  De 
sagde,  at  de  ikke  havde  spist  til  af- 
ten og  ville  være  lykkelige  for  at 
være  sammen  med  en  familie  i  ju- 
len. 

Vi  havde  det  vidunderligt  sammen 
den  juledagsaften.  Vi  spiste  og 
snakkede  og  besvarede  spørgsmål 
om  kirken.  Før  vi  sagde  godnat  til 
vore  gæster,  takkede  de  os  atter  og 


atter.  Michigan-familien  sagde,  at 
de  altid  ville  huske  deres  julemid- 
dag hos  os  som  et  af  højdepunkter- 
ne på  deres  rejse,  og  før  de  gik,  tog 
de  et  billede  af  os  omkring  jule- 
træet. 

Pigerne  fra  Australien  var  lige  ved 
at  græde,  da  vi  gav  dem  hver  en 
Mormons  Bog  med  vores  billede  i. 
Da  vore  gæster  var  taget  afsted, 
samledes  vi  som  familie  i  køkkenet 
for  at  vaske  op.  Vi  var  enige  om,  at 
julens  virkelige  ånd  havde  berørt 
enhver  af  os,  og  at  det  havde  været 
alle  tiders  jul.  Vi  lærte  også,  at  vi 
ikke  behøver  at  vente  på  jul  for  at 
få  en  følelse  af  jul  -  alt,  vi  behøver 
at  gøre,  er  at  dele  evangeliet  med 
andre,  og  det  kan  derved  blive  jul 
hele  året  rundt! 

Illustreret  af  Ted  Henninger 


Julen  er  en  af  de  lykkeligste  og  mest  mindeværdige  tidspunkter  i  året.  Når  vi  for- 
bereder helligdagene,  går  vore  tanker  tilbage  til  den  nat  i  Betlehem,  og  vi  tænker 
på  vor  himmelske  Faders  vidunderlige  gave  til  os,  da  han  sendte  sin  Søn  til  jorden 
for  næsten  2000  år  siden. 

Når  medlemmerne  i  Det  øverste  Præsidentskab  tænker  på  julehøjtider  sammen 
med  familie  og  venner,  mindes  også  de  Jesu  Kristi  mission  og  hans  liv,  der  blev 
en  gave  til  enhver  af  os.  Nu  her  ved  julen  1977  har  de  ønsket  at  dele  nogle  af  deres 
minder  og  tanker  med  drenge  og  piger  over  hele  verden. 


Det  øverste  Præsidentskab 
mindes  julen. 


Det  er  jul  og  igen  går  mine  tanker  til  Bethlehem, 
Jesu  fødested,  og  til  den  første  jul. 
Det  var  en  drøm,  der  blev  til  virkelighed,  da  søster 
Kimball  og  jeg  var  i  Bethlehem  en  juleaften  for 
nogle  få  år  siden.  Den  24.  december  var  en  smuk 
søndag  dér  og  tidligt  den  morgen  holdt  vi  et  nad- 
vermøde  i  Bagdad  med  en  familie,  hvis  gæster 
vi  var.  Derefter  fløj  vi  til  Damaskus  og  derfra  til 
Jerusalem.  Folk  fra  mange  lande  var  samlet  dér 
den  hellige  aften,  ventende  på  at  blive  bragt  den 
8  km  lange  vej  ad  snoede  bjergveje  til  Bethle- 
hem. 

Da  vi  kom  til  Bethlehem  fandt  vi  byens  midte  så 
fuld  af  mennesker,  at  det  var  let  for  os  at  fore- 
stille os  den  første  jul,  da  Josef  og  Maria  fik  at 
vide,  at  „der  ikke  var  plads  til  dem  i  herberget." 
For  at  bidrage  til  forvirringen  blandt  den  bølgen- 
de mængde,  udbasunerede  en  højttalervogn 
julesalmer  og  klokkeringning  fra  Kristi  Fødsels- 
kirke,  bygget  allerede  i  det  fjerde  århundrede. 
Kirken  er  bygget  på  en  plads  over  en  grotte,  som 
mange  mener  er  selve  det  sted,  hvor  den  krybbe 
stod,  hvor  Kristus  blev  født. 
En  lav  dør  og  en  smal  trappe  fører  ned  til  grot- 
ten. Kun  vanskeligt  kunne  vi  komme  frem.  Den 
var  oplyst  af  mange  stearinlys  og  behængt  med 
kostelige  tæpper.  Sammen  med  den  ivrige  skare 
forsøgte  vi  at  meditere  og  i  vore  tanker  at  genop- 
leve historien  om  denne  den  vigtigste  af  alle 
fødsler. 

Bagefter  var  vi  heldige  nok  til  at  finde  en  taxi, 
som  kunne  bringe  os  de  tre  kilometer  til  en  fåre- 
mark ved  en  bjergskråning,  hvor  vi  omsider 
kunne  finde  fred  og  ro  i  den  gnistrende  klare  nat. 
Der  var  kun  fire  af  os  på  bjergsiden  dér,  hvor 
hyrderne  havde  vogtet  deres  får  den  første  jule- 
aften. 

Månen  skinnende  med  usædvanlig  styrke,  og 
himlen  var  fuld  af  stjerner.  I  vor  fantasi  kunne  vi 
næsten  høre  „en  mangfoldig  himmelsk  hære- 
skare, som  lovpriste  Gud  og  sagde:  ,Ære  være 


Gud  i  det  højeste!  og  på  jorden  fred  i  mennesker, 
der  har  hans  velbehag'." 

Vi  så  op  ad  bakken  mod  Bethlehems  blinkende 
lys,  følte  os  inspireret  til  sagte  at  synge: 

O  Bethlehem,  du  lille  by, 

så  skøn  du  ligger  dér . . . 

Kom  Jesusbarn  fra  Bethlehem, 

o  kom,  det  beder  jeg. 

Borttag  min  synd  og  hjælp  mig  til 

et  bedre  liv  i  dig. 
Bagefter  opsendte  jeg  en  taknemmelig  bøn  for 
det  privilegium  at  have  oplevet  en  jul  i  Betlehem 
og  for  min  viden  om,  at  vor  Frelser,  Jesus  Kristus, 
er  Guds  Søn.  Mit  hjerte  var  opfyldt  af  glæde  over 
at  vide,  at  han  for  os  klargjorde  den  plan,  det 
livsmønster,  hvorved  vi,  hvis  vi  er  trofaste,  en  dag 
kan  komme  til  at  se  ham  og  personligt  udtrykke 
vor  taknemmelighed  til  ham  for  hans  fuldkomne 
liv  og  hans  offer  for  os. 

Pæsident  Spencer  W.  Kimball 

Når  jeg  tænker  tilbage  på  julen  i  min  barndom, 
husker  jeg,  at  vi  var  fattige.  Og  med  otte  børn  at 
sørge  for,  var  det  svært  nok  at  skulle  forsyne  os 
med  mad  og  tøj.  Vore  julegaver  var  som  regel 
hjemmelavede  og  ikke  for  talrige,  men  vi  havde 
det  vældig  morsomt.  Der  blev  udvekslet  megen 
kærlighed  i  ord  og  gerning,  takket  være  vores 
gode  forældre. 

Den  allervigtigste  gave,  vi  modtog  —  selvom  vi 
måske  ikke  dengang  rigtigt  forstod  det  —  var  en 
virkelig  forståelse  af  den  ofte-gentagne  historie 
om  vor  Herre  og  Frelsers  fødsel.  Den  kundskab 
og  det  vidnesbyrd  har  været  grundlaget  for 
enhver  højtideligholdelse  af  julen,  jeg  har  delta- 
get i  siden  min  barndom.  I  løbet  af  årene  gen- 
tager alle  mine  egne  børn  og  børnebørn,  som  kan 
samles  i  deres  egne  familier,  hvor  de  nu  end  kan 
være,  historien  om  Jesusbarnet  og  fremhæver 
betydningen  af  den  begivenhed  og  dens  indfly- 
delse på  hele  menneskeheden. 


Måske  var  jeg  også  under  indflydelse  —  således 
som  talløse  tusinder  af  andre  har  været  det  —  af 
Charles  Dickens  tekst  i  den  udødelige  „Et  jule- 
eventyr"! Vi  husker  det  vanemæssige  svar,  som 
Ebenezer  Scrooge  gav  enhver  julehilsen:  „Bah! 
Humbug!"  Ved  en  sådan  lejlighed  svarede  hans 
lystige  nevø:  „Jeg  har  tit  tænkt  på  julen  .  . .  som 
en  dejlig  tid,  en  venlig,  barmhjertig  og  behagelig 
tid  . . .  og  jeg  siger  ,Gud  velsige  den!'." 
Og  så  vil  man  huske  Scrooges  drøm,  hvor  tid- 
ligere julehøjtiders  spøgelser  viste  sig  for  ham 
og  sagde:  „Jeg  bærer  den  lænke,  jeg  smedede  i 
mit  liv.  Jeg  lavede  den  led  for  led  . . .  og  af  egen 
fri  vilje  har  jeg  båret  den." 
På  den  måde  blev  Scrooge  mindet  om  sin  egen 
forsømmelse  af  sine  medmennesker,  og  hans 
hjerte  begyndte  at  blødgøres.  På  det  tidspunkt, 
da  den  nuværende  juls  spøgelse  viste  sig,  var 
han  i  stand  til  at  sige:  „Hvis  du  i  nat  har  tid  til  at 
belære  mig,  så  lad  mig  få  nytte  deraf." 
Og  da  spøgelset  for  kommende  julehøjtider  viste 
sig,  sagde  Scrooge:  „Jeg  er  parat  til  at  høre, 
hvad  du  har  at  sige  mig  . . .  med  taknemmeligt 
hjerte." 

Da  han  fik  forevist  de  bedrøvede  ansigter  på 
nogle  af  dem,  han  havde  undladt  at  hjælpe,  og 
han  forudså  sin  egen  ensomme  død,  bad  han: 
„Giv  mig  lov  til  endnu  at  forandre  mig  ...  så  vil 
jeg  ære  julen  i  mit  eget  hjerte  og  prøve  at  bevare 
den  følelse  hele  året." 

Han  var  overvældet  af  glæde,  da  han  vågnede  og 
opdagede,  at  han  stadig  var  i  live  og  havde  tid 
til  at  foretage  de  forandringer,  som  han  straks 
gik  igang  med. 

Må  vi  leve  sådan,  at  vi  ikke  har  nogen  fortrydel- 
ser  over  de  tidligere  julehøjtider.  Må  vores  nu- 
værende jul  fyldes  med  den  glæde,  der  kommer 
af  at  holde  de  befalninger,  som  vor  Herre  og 
Frelser  kom  for  at  forkynde.  Må  vi  fortsat  se 
fremad  i  forventning  om  lykkeligere  julehøjtider  i 
fremtiden,  fordi  vi  har  delt  vore  velsignelser  med 
andre.  Og  må  det  blive  sagt  om  os,  som  det  se- 
nere blev  sagt  om  Scrooge,  at  „han  vidste, 
hvordan  man  bør  fejre  jul". 

Præsident  N.  Eldon  Tanner 


Jul  er  for  unge  mennesker  i  dag  helt  anderledes, 
end  julen  var  for  60  år  siden.  For  eksempel  er  der 
stor  forskel  på  den  måde,  hvorpå  vi  får  vore  jule- 
træer. Da  jeg  var  dreng,  plejede  vi  at  gå  på  berg- 
skråningerne og  fælde  træerne.  Jeg  husker  en- 
gang, min  bror  og  jeg  trak  et  juletræ  ned  ad 
skråningen,  og  da  vi  kom  hjem,  var  der  kun  den 


ene  side  af  træet  tilbage.  Vi  var  nødt  til  at  stille 
det  i  en  krog,  så  man  ikke  kunne  se  den  bare 
side. 

Vi  lavede  selv  al  pynten.  Vi  tog  silkepapir  og  klip- 
pede det  i  strimler  og  klistrede  det  sammen,  så 
det  dannede  kæder.  Og  vi  poppede  korn  og  satte 
dem  på  sanore,  så  de  dannede  guirlander,  som 
vi  pyntede  træet  med. 
Vi  fik  altid  en  særlig  middag  juleaften. 
Min  onkel,  Gaskill  Romney,  drev  et  snekeri  og  en 
dørfabrik.  Han  havde  en  drejebænk,  hvorpå  han 
drejede  basebal-køller  som  julegaver  til  drenge- 
ne, og  vi  lavede  gerne  selv  nogle  små  skabe  til 
pigerne.  Vores  legetøj  var  ikke  nær  så  fint,  som 
det  er  i  vore  dage. 

Men  julen  var  altid  en  lykkelig  tid.  For  os  var  det 
den  dag,  da  vores  Frelser  blev  født. 

Præsident  Marion  G.  Romney 


Vore  unge  venner.  Husk,  at  han,  hvis  fødselsdag 
vi  fejrer,  var  Guds  Søn,  søn  af  den  evige  Fader  og 
verdens  forløser. 

Må  denne  julehøjtid  blive  en  strålende  og  lykke- 
lig tid  for  enhver  af  jer. 

Med  kærlig  hilsen  og  ønsker  om  en  glædelig  jul. 

Det  øverste  Præsidentskab 


JOSEPH  SMITH 

Som  vi  måske  husker  er  det  Joseph  Smiths  fød- 
selsdag den  23.  december.  Det  er  godt  at  min- 
des den  store  kærlighed  og  respekt  han  havde 
for  sine  forældre.  De  til  gengæld  elskede  og 
støttede  ham.  Hans  far  og  mor  var  de  første,  der 
hørte  og  troede  Josephs  historie  om,  hvordan 
vor  himmelske  Fader  og  hans  søn  Jesus  Kristus 
viste  sig  for  ham  i  lunden.  Profetens  forældre 
var  til  stede  den  6.  april  1830  —  den  dag  kirken 
blev  organiseret.  I  1833  blev  hans  far  ordineret 
til  den  første  patriark  i  kirken  og  et  år  senere 
blev  han  en  af  de  assisterende  præsidenter. 
Så  stor  var  Josephs  kærlighed  til  sine  forældre, 
at  han  skrev  følgende  i  sin  dagbog:  „Velsignet 
er  min  mor,  for  hendes  gode  sjæl  er  altid  fyldt 
med  gavmildhed  og  .  .  .  velsignet  er  min  far, 
thi  Herrens  hånd  skal  være  over  ham." 


DEN  FØRSTE  JUL  BRAGTE  DEN  GODE  VILJES  GAVE 


AF  IRENE  McGULLOUGH 


Dette  er  en  historie  om,  hvordan  det  kunne  være 
gået  til,  da  hyrderne  kom  for  at  se  den  nyfødte 
Jesus. 

„Jeg  føler,  at  jeg  ikke  længere  kan  holde  ro- 
mernes lovregler  ud,  far.  Hvor  længe  skal  vi  sid- 
de unyttigt  her  og  leve  under  deres  domineren- 
de magt?" 

„Benjamin,  min  søn,  vi  har  været  under  forskel- 
lige nationers  lovregler  i  over  fem  hundrede  år. 
Romerne  regerer  verden  i  dag,  og  at  en  lille 
håndfuld  folk  skulle  sætte  sig  op  imod  dem  nu, 
er  helt  tåbeligt  —  det  er  selvmord.  Få  det  had  ud 
af  dit  hjerte." 

„Du  har  sagt,  at  vore  forfædre  har  prædiket  i 
hundreder  af  år,  at  vi  er  et  udvalgt  folk,  at  en 
stor  Forløser,  en  Frelser,  ville  oprejses  iblandt 
os  og  frelse  os  for  vore  fjender.  Hvor  længe  skal 
vi  vente  —  tusind  år  endnu?"  Drengens  vrede 
stemme  brød  nattens  stilhed. 
„Vær  rolig,  min  søn,  vær  rolig.  Natten  har  man- 
ge øren.  Vi  må  ikke  bringe  sorg  over  vort  folk 
på  grund  af  dine  forræderiske  ord.  Romernes 
lovregler  har  været  langt  mere  lemfældige  end 
nogle  af  vore  tidligere  herrers.  Vi  beskyttes  i  vo- 
re hjem  og  vore  byer  ved  deres  love.  Vi  har  fri- 
hed til  at  dyrke  Gud,  så  længe  vi  ikke  trænger 
os  ind  på  Roms  civile  love.  Dette  betyder  en 
stor  del  for  et  folk,  som  er  omgivet  af  hedenske 
folk,  som  dyrker  guder  af  sten.  Kom,  det  er  ved 
at  blive  sent,  og  vi  har  endnu  noget  arbejde,  vi 
skal  gøre.  Morgenen  kommer  alt  for  hurtigt  efter 
en  lang  dags  arbejde." 

„Far,  har  du  glemt  de  tunge  skatter,  som  disse 
hedninger  har  pålagt  os?  Vi  får  ikke  lov  til  at 
være  med  til  at  lave  de  love,  som  vi  regeres  efter. 
De  udpeger  onde  mænd,  som  hader  os,  til  at 
være  vore  herskere.  Og  disse  mænd  tømmer  vo- 
re lommer  for  at  fylde  deres  egne." 


Stadig  brummende  samlede  Benjamin  fårene  og 
gederne  sammen  for  natten.  På  en  græsplet  nær 
ved  dyrene  kastede  han  nogle  tæpper,  som  han 
selv  og  hans  fader  kunne  hvile  på.  De  to  hyrder 
svøbte  sig  ind  deres  bløde  kamelhårskapper  og 
lagde  sig  ned  for  at  sove. 
Det  var  vanskeligt  for  Nathan  at  slappe  af  og 
falde  i  søvn.  Han  var  oprevet  og  bekymret  over 
sin  søn  Benjamin  og  hans  voldsomme  venner. 
De  manglede  deres  forældres  klogskab  og  døm- 
mekraft. Deres  impulsive  handlinger  kunne  brin- 
ge strenge  straffe  over  deres  folks  hoveder. 
Nathan,  som  lå  fladt  udstrakt  på  ryggen,  så  op 
mod  himlen.  Myriader  af  strålende  stjerner  syn- 
tes at  hænge  nærmere  jorden  end  nogensinde 
før.  Det  var  så  fredeligt  herude  under  stjernerne; 
selv  de  små  hvide  lam  syntes  mere  tilfredse  end 
sædvanlig.  De  trykkede  sig  alle  kærligt  op  mod 
deres  mødres  varme,  trøstende  kroppe. 
Nathan  lagde  kærligt  sin  arm  rundt  om  sin  søn 
og  hviskede  blidt:  „Benjamin,  min  dreng,  over- 
vind dig  selv,  før  du  prøver  at  overvinde  dine 
fjender.  Kærlighed  og  fred  kan  ikke  være  i  dit 
hjerte,  når  du  er  fuld  af  bitterhed.  Gud  passer 
stadig  på  Israel." 

„Hvis  han  gør  det,  hvorfor  er  vi  så  ikke  frie?" 
„Måske  er  det,  fordi  vi  er  blevet  så  overlegne  og 
selvretfærdige.  I  århundreder  har  vi  afslået  at 
lytte  til  profeternes  stemme.  Vi  har  vendt  dem 
ryggen  og  ladet  være  at  give  agt  på  deres  bud- 
skaber og  deres  advarsler.  Vi  har  glemt  at  leve 
efter  de  love,  som  Moses  gav  os  på  Sinaibjerget, 
og  har  fulgt  de  hedenske  folks  veje." 
Benjamin,  som  stadig  var  vred,  skubbede  sin  fa- 
ders arm  bort  og  rullede  sig  om  på  siden  og  faldt 
i  søvn. 

Der  var  ikke  tale  om  søvn  for  den  kloge,  gamle 
hyrde.  Han  elskede  sin  søn  højt  og  var  syg  om 

Klokken  var  ét  om  morgenen  juledag 
1843.  En  flok  mennesker,  knapt  en 
snes,  klædt  på  til  at  modstå  kulden, 
nærmede  sig  Mansion  House  på  hjør- 
net of  Main  og  Water  Street  i  Nau- 
voo  by.  Gruppen  gjorde  holdt  neden 
for  det  vindue,  bag  hvilket  profeten  Jo- 
seph Smith  sov.  Med  tørklæderne 
strammet  om  sig  og  hattene  trukket 
godt  ned  over  ørerne,  hænderne  i 
lommen  eller  forsynet  med  vanter, 
samledes  medlemmerne  neden  for 
profetens  vindue.  En  af  gruppen  gav 
tonen  an,  og  de  begyndte  at  synge: 
„Jordiske,  vågn  op!  Syng  med  engle 
og  nyn  den  glade  sang; 

Profetens 
sidste  jul 


AF  ALBERT   L.   ZOBELL,  jr. 


Kærlighed,  glæde,  taknemlighed  foren 
og  hyld  den  lykkevarslende  dag." 
(Nr  12  i  den  salmebog, 
Emma  Smith  havde  samlet) 
Husets  beboere  samledes  ved  vin- 
duet. Måske  var  der  nogle  få  af  dem, 
som  havde  mod  til  at  gå  ud  i  den 
forfærdelige  kulde  og  hilse  på  san- 
gerne. Blandt  dem  profeten,  som  se- 
nere sagde:  „Det  fik  en  behagelig 
gysen  af  glæde  til  at  løbe  gennem  min 
sjæl.  Hele  min  familie  og  vore  gæster 
stod  op  for  at  høre  serenaden,  og  jeg 
takkede  i  mit  stille  sind  min  himmelske 
Fader  for  deres  besøg  og  velsignede 
dem  i  Herrens  navn." 


Uden  tanke  nu  for  kulden  gik  gruppen, 
der  bestod  af  den  blinde  enke,  Lettice 
Rushton,  en  omvendt  fra  England,  hen- 
des fem  voksne  børn  og  deres  ægte- 
fæller samt  nogle  få  naboer,  som 
udgjorde  gruppen,  hen  til  Hyrums  hus, 
to  blokke  derfra  på  Water  Street.  På 
det  tidspunkt  sov  patriarken  selvfølge- 
lig. Han  stod  op  og  gik  ud  i  kulden  og 
hilste  på  sangerne.  Han  velsignede 
hver  enkelt  og  fortalte  dem,  at  deres 
sang  lød  så  himmelsk,  at  han  først 
troede,  at  et  kor  af  engle  var  kommet 
for  at  besøge  ham. 
Joseph  havde  i  sinde  at  blive  hjemme 
den  dag.  Som  familiemenneske  havde 
hans  tidligere  julehøjtider  ikke  altid 
været  så  behagelige  som  denne.  Året 
før  havde  han  i  julen  mødtes  med  gu- 
vernør Ford  i  forhandlinger  om  stri- 
dighederne mellem  de  hellige  og  deres 
naboer.  I  1839  havde  han  tilbragt  julen 
i  Washington  for  at  søge  erstatning  for 
de  hellige,  som  havde  mistet  deres 
ejendele  og  jord  i  striden  i  Missouri. 
Året  før  det  havde  Joseph  og  mange  af 
hans  loyale  venner  tilbragt  julen  i  det 
forfærdelige  Liberty  fængsel. 
Måske  gik  hans  tanker  til  hans  gode 
ven.  Porter  Rockwell,  nu  30  år,  som  ef- 
ter de  sidste  beretninger  endnu  be- 
fandt sig  i  fængsel  i  Missouri,  hvor  han 
havde  tilbragt  de  sidste  syv  måneder. 
Da  han  blev  tilbageholdt  ulovligt,  syn- 
tes der  ikke  at  være  meget  håb  om,  at 
de  helliges  anstrengelser  for  at  få  ham 
frigivet,  ville  krones  med  held. 
Ved  middagstid  denne  sidste  juledag 
mødtes  Joseph  med  nogle  brødre  fra 
Morley-kolonien,  et  udsted  nær  det 
nuværende  Lima,  40  km  fra  Nauvoo. 
Han  tilrådede  dem  at  holde  loven  på 
deres  side  uden  hensyn  til  de  om- 
strejfende bønders  overtrædelser. 

Omkring  kl  14  satte  50  par  sig  til  Jo- 
sephs bord  som  gæster.  Under  mål- 
tidet blev  Joseph  bedt  om  at  foretage 
v'elsen  af  dr.  Levi  Richards  og  Sara 
Griffiths.  Da  han  ikke  brød  sig  om  at 
forlade  sine  gæster,  fik  han  anmodnin- 
gen videresendt  til  Brigham  Young, 
som  boede  på  det  sydøstlige  hjørne  af 
Kimball  og  Granger,  tre  blokke  mod 
nord  og  én  blok  mod  vest  fra  profe- 
tens hus.  Bror  Brigham  foretog  vielsen. 
Øjnesynligt  tilbragte  den  38-årige  pro- 
fet, som  havde  ry  for  sin  gæstfrihed, 
resten  af  dagen  sammen  med  sin  fa- 


mulie  og  sine  venner.  Om  aftenen 
spiste  en  anden  stor  gruppe  også  i 
profetens  hjem,  før  de  underholdt  sig 
med  musik,  dans  og  andre  festlighe- 
der i  overensstemmelse  med  juletra- 
ditionen på  den  tid. 
Mandag  aften  ankom  flere  gæster, 
iklædt  deres  bedste  tøj.  De  helliges 
vanskeligheder,  tidligere  og  øjeblikke- 
lige, glemtes  midlertidigt,  mens  gæ- 
sterne glædede  sig  over  festen.  Og  så 
blev  stemningen  den  aften  afbrudt,  da 
en  mager,  tilsyneladende  fuld,  uvasket, 
snavset  og  med  håret  hængende  ned 
over  skuldrene,  masende  ind  i  stuen. 
Man  forsøgte  at  smide  ham  ud,  men 
han  var  dem  for  stærk.  Under  den 
efterfølgende  kamp,  fik  Joseph  et  godt 
blik  af  manden.  Det  var  hans  ven,  Por- 
ter! 

Stemningen  blev  hurtigt  igen  normal, 
da  venner  samledes  omkring  Rockwell 
og  bød  ham  velkommen  hjem.  Han 
forklarede,  at  han  var  blevet  officielt 
løsladt  efter  i  syv  måneder  at  have  sid- 
det i  fængsel,  og  at  han  havde  arbejdet 
sig  gennem  fjendtligt  territorium.  Da 
hans  fødder  var  kommet  til  skade,  og 
man  stadig  efterstræbte  ham,  havde 
det  taget  ham  tolv  dage.  Han  var  lige 
kommet  til  Nauvoo.  Det  puds  han 
havde  spillet  med  profeten  og  hans 
gæster  havde  simpelthen  været  den 
slags  morskab,  som  han  yndede. 
Rockwells  tilbagevenden  til  sikkerhed 
var  højdepunktet  for  Joseph  denne 
hans  sidste  jule-højtid,  julen  før  hans 
martyrdød  den  følgende  sommer. 


Broder 
Joseph 
og  bornene 

Dette  er  hvad  nogle  af  de  børn, 
som  kendte  og  elskede  Joseph 
Smith  skrev  om  ham: 

Jeg  var  14  år  da  jeg  første  gang 
så  profeten.  Jeg  kendte  ham  med 
det  samme  fra  det  øjeblik  jeg  så 
ham,  og  da  mine  øjne  hvilte  på 
ham,  modtog  jeg  et  vidnesbyrd, 
at  han  var  en  Guds  profet,  for  jeg 
har  aldrig  før  haft  en  følelse  der 
i  den  grad  fyldte  min  sjæl.  Han 
blev  ikke  udpeget  for  mig  —  jeg 
genkendte  ham  blandt  de  andre 
han  stod  iblandt.  Og  jeg  vidste 
jeg  så  Guds  profet. 
Mary  Alice  Lambert. 

Jeg  var  14  år  da  profeten  kom  til 
vort  hjem.  I  løbet  af  de  13  dage, 
han  var  hos  os,  lærte  jeg  at  holde 
mere  af  ham  end  af  noget  andet 
menneske  jeg  havde  mødt,  ind- 
befattet min  mor  og  far. 
John  W.  Hess. 

Jeg  kendte  profeten  Joseph 
Smith.  Når  vi  opholdt  os  på  sko- 
lens legeplads,  standsede  han 
ofte  og  talte  med  os.  Han  tryk- 
kede altid  pigerne  i  hånden  og 
spillede  kugler  med  drengene. 
Han  var  højt  elsket  af  børnene. 
Mary  Jane  Lytle. 

Hunger, 
tørst  og 

belæring 

AF  THEO  McKEAN 


I  en  anden  artikel  i  denne  serie  forekommer  denne  udtalel- 
se: „En  evangelisk  lærer  har  den  bedst  tænkelige  følges- 
vend —  Helligånden.  Og  det  er  en  meget  styrkende  kends- 
gerning at  vi  altid  kan  regne  med,  at  han  gør  sin  del.  Udfor- 
dringen ligger  hos  os  selv.  Hvad  må  vi  gøre  for  at  kvalifi- 
cere os?"  („Partnerskab  med  Helligånden",  Den  danske 
Stjerne,  maj  1977,  side  27) 

Denne  artikel  beskrev  nogle  af  de  egenskaber,  der  er  nød- 
vendige hos  en  lærer  —  den  omtalte  også  de  ting  eleven 
selv  må  gøre  —  hungre  og  tørste  efter  det,  der  hører  Ånden 
til  —  for  at  undervisnings/indlæringsprocessen  skal  kunne 
fungere,  som  den  bør.  (Se  skemaet  „Undervisning/tillæ- 
ringsforhold"  i  Den  danske  Stjerne,  april  1977) 
„Hvis  undervisningen  skal  være  effektiv,  må  den  bygge  på 
elevernes  beredvillighed  til  at  lære,"  sagde  Boyd  K.  Packer 
i  bogen  Teach  Ye  Deligently,  side  107.  Se  også  ledsagende 


artikel  her  i  Stjernen  „Parat  eller  ej,  du  vil  blive  undervist" 
med  yderligere  oplysninger  om  dette  emne. 
Lærere  kan  ikke  hælde  kundskab  og  forståelse  ind  i  deres 
elever.  De  kan  kun  tilbyde  det.  Og  det  er  deres  ansvar  at  til- 
byde det  i  rette  øjeblik  på  den  mest  behagelige  måde.  Hvis 
eleven  skal  opnå  kundskab,  må  han  (1)  ønske  den,  (2)  gøre 
noget  for  at  få  den,  og  (3)  åbne  sit  hjerte  for  at  modtage 
den. 

Somme  tider  har  vi  elever,  der  af  en  eller  anden  grund  ikke 
søger  åndelig  forståelse.  Har  vi  det,  er  det  vort  ansvar  som 
lærer  at  fremkalde  et  ønske  hos  dem.  Men  hvordan?  Hvad 
er  det  der  motiverer  et  menneske  til  at  søge  åndelig  lær- 
dom? 

En  ting,  der  er  værd  at  overveje  er  åndelig  forberedelse. 
Missionærer  må  somme  tider  arbejde  hårdt  for  at  finde 
mennesker,  som  vil  lytte  til  deres  budskab,  fordi  der  kun  er 
få,  som  har  beredt  sig  til  at  modtage  det. 
For  os,  som  underviser  i  vore  hjem  og  i  kirken,  bør  opgaven 
ideelt  set  være  lettere.  Vi  underviser  folk,  der  ofte  allerede 
har  åndelig  erfaring,  som  har  reageret  på  Åndens  kalden. 
Men  selvfølgelig  reagerer  nogle  mere  end  andre.  Men  vi 
må  ikke  glemme,  at  vore  elever  udgør  et  udvalgt  udsnit  af 
vor  Faders  børn. 

Ved  en  bestemt  lejlighed  definerede  afdøde  præsident  J. 
Reuben  Clark  jr.,  fra  Det  øverste  Præsidentskab,  klart  den 
indstilling,  vi  som  lærere  bør  have  overfor  sidste  dages 
hellige  unge.  Han  sagde:  „Kirkens  ungdom,  jeres  elever, 
er  i  det  store  og  hele  sunde  i  tanke  og  i  ånd  . . . 
Kirkens  unge  hungrer  efter  det  åndelige;  de  er  ivrige  at 
lære  om  evangeliet,  og  de  vil  have  det  råt  og  usødet  . . . 
Disse  elever  ønsker  så  inderligt  den  tro,  som  deres  fædre 
og  mødre  har;  de  længes  efter  den  i  sin  enkelhed  og  ren- 
hed ..  . 

Disse  elever  hungrer  og  tørster  . .  .  efter  et  vidnesbyrd  om 
det,  der  hører  Ånden  til  . . .  De  fornemmer  ved  Ånden,  som 
de  besidder,  at  det  vidnesbyrd,  de  søger,  bliver  skabt  og 
næret  ved  andres  vidnesbyrd  . . . 

Disse  elever  er,  når  de  kommer  til  jer,  åndeligt  på  vej  til 
en  modenhed,  som  de  tidligt  vil  nå,  hvis  bare  I  vil  give  dem 
den  rette  næring."  (I  Charted  Course  in  Education,  siderne 
4-6) 

Enhver  har  Helligånden 

De,  som  allerede  er  døbt,  kan  drage  nytte  af  Helligåndens 
gave.  I  kirken  har  alle  lærere  og  elever,  forældre  og  børn, 
del  i  det  løfte,  der  siger:  „Gud  vil  give  jer  kundskab  gen- 
nem sin  Helligånd,  ja,  gennem  den  Helligånds  uudsigelige 
gave."  (L  &  P.  121:26) 

Denne  indre  kilde  til  lys  og  sandhed  hos  eleverne  må  aldrig 
ignoreres  af  os,  som  underviser.  Vi  må  sikre  os,  at  vi  er  på 
bølgelængde  med  Helligånden,  når  vi  underviser;  og  derpå 
have  tro  på,  at  den  vil  bevæge  hjertet  hos  de  elever,  der 
deltager  i  vor  undervisning.  Husk,  at  det  er  Helligånden,  som 
„overfører  denne  kraft  til  menneskehjertet."  (2.  Nep.  33:1) 

En  kilde  med  levende  vand 

I  almindelighed  tørster  vore  elever  efter  åndelig  forfrisk- 
ning, og  hvis  vi  vil  føre  dem  til  Gud,  vil  det  vand  som  han  vil 


give  dem,  blive  ligesom  en  kilde,  der  springer  frem  inden  i 
dem. 

Da  Jesus  talte  med  den  samaritanske  kvinde  ved  brønden, 
sagde  han:  „Hvis  du  kendte  Guds  gave  og  vidste,  hvem  det 
er,  som  siger  til  dig:  ,Giv  mig  noget  at  drikke!'  så  bad  du 
ham,  og  han  gav  dig  levende  vand! 
Enhver,  som  drikker  af  dette  vand,  vil  tørste  igen, 
men  den,  som  drikker  af  det  vand,  jeg  giver  ham,  han  skal 
til  evig  tid  ikke  tørste;  men  det  vand,  jeg  giver  ham,  skal  i 
ham  blive  et  kildespring  til  evigt  liv."  (Joh.  4:10,  13-14. 
Fremhævelse  tilføjet) 

Når  eleverne  adlyder  de  sandheder,  som  de  har  lært  ved 
Ånden,  vil  denne  strøm  af  levende  vand  fortsætte.  „Men 
den,  som  holder  min  befalinger,  vil  jeg  åbenbare  mit  riges 
hemmeligheder,  og  disse  skal  i  ham  blive  en  levende  kilde, 
der  vælder  op  til  evigt  liv."  (L  &  P.  63:23) 
Og  atter  siger  Herren:  „Om  du  beder,  skal  du  modtage 
åbenbaring  på  åbenbaring,  kundskab  på  kundskab,  så  du 
må  lære  at  kende  hemmligheder  og  fredelige  ting  —  det, 
som  bringer  glæde  og  evigt  liv."  (L.  &  P.  42:61) 
Og  videre:  „  ,Kom!'  Og  den,  som  hører,  skal  sige:  ,Kom.' 
Og  den,  som  tørster,  skal  komme;  den,  som  vil,  skal  mod- 
tage livets  vand  uforskyldt."  (Joh.  Åb.  22:17) 

/  må  hellere  indbyde  end  befale 

Læg  mærke  til,  at  den,  som  kommer  til  Kristus,  skal  mod- 
tage livets  vand  uforskyldt.  En  elev  bør  ikke  blot  have  lov 
til  at  deltage  fuldtud,  men  hans  deltagelse  bør  også  ske  ef- 
ter eget  valg.  Gennem  profeten  Joseph  Smith  har  Herren 
sagt:  „Ja,  om  de  vil,  kan  de  komme  og  uhindret  drikke  af 
livets  vand!"  (L.  &  P.  10:66.  Fremhævelse  tilføjet) 
Lærere  må  ikke  tvinge  deres  elever  til  at  lære.  Alma  rådede 
sin  søn  Corianton  således:  „Derfor  kan,  o  min  søn,  den, 
der  vil  komme,  komme  og  frit  drikke  af  livets  vand;  og  den, 
der  ikke  vil  komme,  bliver  ikke  tvunget  dertil;  men  på  den 
yderste  dag  skal  han  gengældes  efter  sine  gerninger." 
(Alma  42:27) 

Alt,  hvad  læreren  bør  gøre,  er  at  virke  indbydende  for  ele- 
ven. Alma  tilrådede  også:  „Han  indbyder  alle  mennesker; 
thi  harmhjertighedens  arme  er  udstrakt  til  dem,  og  han  si- 
ger: Omvend  jer,  og  jeg  vil  modtage  jer. 
Ja,  han  siger:  Kom  til  mig,  da  skal  I  nyde  frugten  af  livets 
træ;  ja,  I  skal  frit  spise  og  drikke  af  livets  brød  og  vand." 
(Alma  5:33-34);  fremhævelse  tilføjet) 

Når  vi  som  lærere  bør  indbyde  uden  at  tvinge,  bliver  indby- 
delsens form  umådelig  vigtig,  og  især  hvis  eleven  ikke 
søger  så  meget,  som  han  burde.  Vort  budskab  må  både 
være  indbydende  og  fristende.  Moroni,  der  citerede  sin  far, 
sagde:  „Men  se,  det,  som  er  af  Gud,  indbyder  og  leder  til 
at  gøre  godt  uophørligt;  og  derfor  er  alt  det,  som  indbyder 
og  leder  til  at  gøre  godt  og  til  at  elske  Gud  og  til  at  tjene 
ham,  indgivet  af  Gud."  (Moroni  7:13) 

Vi  kan  ikke  tvinge  et  barn  til  at  lære,  men  vi  kan  vække  et 
ønske  om  det  ved  at  gør  det,  som  vi  belærer  om,  interessant 
og  værdifuldt  for  det.  Vores  belæring  bør  være  krydret 
med  ting  af  interesse  for  vore  elever  på  samme  måde  som 
vi  kommer  krydderier  i  maden  for  at  gøre  den  appetitvæk- 
kende og  interessant.  Apostlen  Paulus  sagde:  „Jeres  tale 

skal  altid  være  vindende,  krydret  med  salt,  så  I  ved,  hvor- 
ledes I  bør  svare  enhver  især."  (Kol.  4:6,  fremhævelse  tilfø 
et) 

Hvis  vi  er  fyldt  med  Helligånden,  og  vi  lader  den  lede  os, 
når  vi  belærer  andre,  så  vil  læren  udgå  fra  os  til  vore  elever, 
som  ild  over  en  tør  kornmark. 

Men  forsøger  vi  at  undervise  uden  Helligånden  til  at  anime- 
re læreren  og  stimulere  eleven  er  det  som  at  benytte  en 
gummihammer  til  at  forme  en  hestesko  i  koldt  jern.  Intet 
varmer  et  menneskes  ånd  og  drager  ham  til  Gud  som  Hel- 
ligåndens ild.  Vi  må  aldrig  undervise  uden  at  have  den.  Hvis 
vi  prøver  at  undervise  uden  den,  vil  vi  være  som  salt,  der 
har  mistet  sin  kraft,  og  vores  indsats  som  forkyndere  af 
evangeliet  er  ikke  længere  effektiv. 

Herren  har  sagt  til  os  i  vor  tid:  „Når  mennesker  kaldes  til 
mit  evige  evangelium  og  slutter  en  evig  pagt,  bliver  de  reg- 
net for  jordens  salt  og  menneskenes  kraft. 
De  er  kaldet  til  at  være  menneskenes  kraft.  Men  om  jordens 
salt  mister  sin  kraft,  se,  da  duer  det  ikke  til  andet  end  at 
kastes  ud  og  nedtrædes  af  menneskene."  (L.  &  P.  101 :39-40, 
fremhævelse  tilføjet) 

Og  atter  advarede  han:  „Men  om  de  (mit  folk)  ikke  holder 
mine  bud  og  ikke  hører  og  efterlever  alle  mine  ord,  skal 
verdens  riger  få  overhånd  over  dem. 

Thi  de  var  sat  til  at  være  et  lys  for  verden  og  menneskenes 
frelsere. 

Og  om  de  ikke  er  menneskenes  frelsere,  er  de  som  saltet, 
der  har  mistet  sin  kraft  og  derefter  ikke  duer  til  andet  end 
at  kastes  ud  og  nedtrædes  af  menneskene."  (L.  &  P.  103:8- 
10) 


Hvis  vi  underviser  med  ånden,  bliver  vi  „lyset"  (Matt.  5:14- 
16),  „surdejen"  (Lukas  13:20-21)  og  „saltet",  der  vil  stimule- 
re vore  elever  til  at  tørste  efter  evangeliet.  Alligevel  kan  vi 
som  lærere  ikke  blive  noget  af  dette  for  vore  elever  uden 
Helligånden.  Ligesom  Paulus  opmuntrer  sin  elev  Timoteus 
til  at  „opflamme  den  nådegave  fra  Gud,  som  du  fik  ved  min 
håndspålæggelse"  (2.  Tim.  1:6),  således  må  vi  opmuntre 
dem,  som  kommer  under  vores  omsorg  til  at  dyrke  den  ga- 
ve, som  blev  dem  givet  ved  deres  dåb. 

Vigtigheden  af  lærerens  indstilling 

En  ting,  som  vi  må  huske,  er  at  den  indstilling  vi  har  overfor 
eleven  og  hans  appetit  efter  sandhed,  har  meget  at  gøre 
med,  hvordan  vi  underviser  ham. 

Hvis  vi  har  mistillid  til  elevens  ønske  om  at  lære,  så  bliver 
vores  undervisning  ofte  svag,  overfladisk  og  åndeligt  util- 
fredsstillende. I  virkeligheden  beder  eleven  måske  om  brød, 
medens  vi  uvægerligt"  vil  give  ham  en  sten".  (Se  Matt.  7:9) 
Hvis  vi  har  tro  på  eleven  og  betragter  ham  som  et  Guds 
barn,  hvis  indre  ånd  søger  efter  en  lejlighed  til  at  forny  og 
udvide  den  forståelse,  han  engang  havde,  mens  han  endnu 
var  hos  Faderen,  så  skynder  vi  os  at  forsyne  ham  med  livets 
brød  -  og  også  at  lede  ham  til  kilden  med  det  levende 
vand. 

Vore  elever  fornemmer  hurtigt  hvilken  indstilling,  vi  har  til 
dem.  Vi  udstråler  den  i  hvad  som  helst  vi  gør  eller  siger.  De 
opdager  hurtigt,  hvor  megen  tro  på  og  tillid  vi  har  til  dem. 
De  ved,  hvor  interesserede  vi  er.  De  føler  vores  kærlighed 
—  eller  mangel  derpå.  Meget  ofte  afhænger  deres  første 
begejstring  for  evangeliet  af  vores. 

Tænk  på  Det  gamle  Testamentes  beretning  om  Moses,  der 
sender  spioner  ind  i  Kanaens  Land,  for  at  israelitterne  kun- 
ne finde  ud  af,  hvad  der  ventede  dem,  når  de  kom  ind  i  lan- 
det. De  rapporterede,  at  landet  „flød  med  mælk  og  hon- 
ning", men  at  folket  var  „stærkt"  og  byerne  „befæstede". 
(4.  Mos.  13:27-28) 

Ti  af  de  tolv  spioner  udtrykte  angst  ved  at  sige:  „Vi  kan  ik- 
ke drage  op  imod  dette  folk,  thi  det  er  stærkere  end  vi!" 
(vers  31)  Virkningen  af  deres  fuldstændig  manglende  tro 
på  at  kunne  gøre  det,  som  Herren  havde  befalet  dem,  afslø- 
redes i  deres  afsluttende  udtalelse:  „Vi  forekom  både  os 
selv  og  dem  som  græshopper."  (vers  33,  fremhævelse  til- 
føjet) 

Kun  to  af  de  tolv,  Kaleb  og  Josua,  havde  en  troende  indstil- 
ling. Det  var  Kaleb  som  sagde:  „Lad  os  drage  op  og  under- 
lægge os  det,  thi  vi  kan  sikkert  tage  det."  (vers  30)  Kalebs 
og  Josuas  endelige  bemærkning  var  simpelthen:  „Med  os 
er  Herren,  frygt  ikke  for  dem."  (14:9) 

Hvilke  af  disse  spioner  ville  have  været  gode  lærere?  Kaleb 
og  Josua  accepterede  opgaver  fra  Herren  med  en  troende 
indstilling.  De  kunne  have  sagt  som  Nephi:  „Jeg  vil  gå  og 
gøre  det,  som  Herren  har  befalet,  thi  jeg  ved,  at  Herren  ikke 
giver  menneskene  nogen  befaling,  uden  at  han  åbner  en 
udvej  for  dem,  så  de  kan  udføre  det,  som  han  befaler  dem." 
(I.Nep.  3:7) 

Herren  vil  hjælpe  os  til  at  undervise,  og  han  vil  også  hjælpe 
vore  elever  til  at  lære.  Vi  får  succes,  hvis  vi  vil  arbejde  sam- 
men med  ham. 

Parat 

eller  ej, 

du  vil  blive 

belært 

AF  ÆLDSTE  BOYD  K.  PACKER 


Da  jeg  var  en  lille  dreng,  var  en  af  yndlingslegene  i  nabola- 
get „Spark  til  dåsen".  Som  regel  bev  den  leget  ved  skum- 
ringstid,  hvor  alle  børnene  fra  nabolaget  samledes  i  en  af 
gårdene  eller  haverne,  hvor  der  var  mange  gemmesteder. 
Legen  begyndte  med,  at  den,  som  „var  den",  stillede  sig 
over  en  stor  blikdåse  med  øjnene  tæt  lukket.  Så  talte  han 
højt,  mens  alle  de  andre  gemte  sig.  Han  blev  ved  med  at 
tælle,  til  han  kom  til  otteoghalvfems,  nioghelvfems,  hun- 
dred! Så  skreg  han  så  højt  han  kunne:  „Nu  kommer  jeg. 
Parat  eller  ej,  I  vil  blive  fanget."  Og  så  begyndte  legen. 
Når  jeg  har  set  en  lærer  kæmpe  med  en  uinteresseret  klas- 
se, eller  forældre  prøve  at  belære  et  barn,  på  et  forkert  tids- 


punkt, har  jeg  tænkt,  at  undervisning  minder  om  en  leg,  hvor 
vi  ved  vore  handlinger  råber:  „Nu  kommer  jeg.  Parat  eller 
ej,  du  vil  blive  belært." 

Hvis  undervisningen  skal  være  effektiv,  må  den  bygge  på, 
at  eleverne  er  parate  til  at  lære.  For  mange  år  siden,  da  jeg 
underviste  i  seminaret,  blev  en  af  eleverne  dræbt  ved  en 
automobilulykke  på  vej  til  skole.  Den  dag  lå  der  en  trykket 
og  skæbnesvanger  stemning  over  hele  skolen.  Eleverne 
kom  til  klassen  mere  alvorlige  og  mere  parate  til  at  lære, 
end  jeg  nogensinde  før  havde  set  dem.  Jeg  underviste  i 
kriens  historie,  og  vi  fulgte  pionerne  mod  vest.  Men  det  var 
ikke  øjeblikket  for  en  lektie  om  pionervandring.  Den  dag  var 
de  parate  til  en  lektie  om  Kristi  forsoning,  opstandelsen  og 
livet  efter  døden. 

En  god  lærer  vil  være  opmærksom  på  og  udnytte  lejlighe- 
den til  at  undervise,  når  de  unge  er  parate.  Mange  lektier, 
som  vi  har  været  ivrig  efter  at  give  vore  egne  børn,  har  måt- 
tet vente,  indtil  de  var  parate. 

For  meget  for  tidligt 

En  af  de  større  vanskeligheder  og  en  af  de  altoverskyggen- 
de farer  ved  sexundervisning  i  offentlige  skoler  er,  at  de 
tilsidesætter  dette  meget  vigtige  princip  for  undervisning. 
De  fortæller  det  hele,  før  de  unge  er  parate,  og  ved  at  gøre 
det,  skader  de  ofte  elevernes  åndelige,  følelsesmæssige  og 
moralske  stabilitet.  De  kaster  dem  ud  i  tilfældigheder.  Alle 
ting  bør  gøres  til  deres  rette  tid,  og  der  er  en  tid  for  alting. 
En  klog  lærer  og  vise  forældre  vil  være  opmærksomme  på 
denne  kendsgerning. 

På  samme  måde  bør  vi,  når  vi  lægger  planer  for  kirkeaktivi- 
teter, bruge  stor  visdom  ved  at  tænke  på  vore  medlemmers 
modenhed  og  om  de  er  parate  til  at  blive  undervist  i  de 
grundlæggende  moral-principper.  Hvis  vi  underviser  for  tid- 
ligt i  de  grundliggende  principper,  kan  de  måske  virke  me- 
ningsløse for  de  unge.  Selve  undervisningen  i  moralitet  kan 
være   nødvendig,    men    rammen    om    undervisningen    bør 


indrettes  efter  elevernes  modenhedsgrad  og  beredvillig- 
hed. 

Hvis  de  unge  for  eksempel  er  for  unge  til  at  have  oplevet 
kraften  i  fysisk  tiltrækning,  må  de  undervises  om  emnet  på 
en  fuldkommen  anderledes  måde,  end  når  eleverne  er 
ældre.  Der  vil  komme  et  tidspunkt  senere  hen,  hvor  man  må 
optage  mere  modne  diskussioner,  men  det  må  altid  ske  i 
ærbødighed. 

De  oplysninger,  der  gives  en  elev,  må  altid  være  forståelige 
for  ham  og  af  en  sådan  art,  at  han  evner  at  opfatte  dem. 
Uheldigvis  findes  der  ikke  noget  skema,  nogen  målestok 
eller  prøve,  der  kan  fortælle  forældrene  eller  læreren  nøjag- 
tigt hvor  moden  hver  enkelt  elev  er,  så  de  kan  indrette  de- 
res undervisning  efter  det.  Det  betyder,  at  vi  omhyggeligt 
må  lære  hver  enkelt  ung  at  kende  for  at  kunne  forstå,  når 
de  er  parate.  Det  gælder  for  mange  forskellige  emner. 
Der  er  nu,  det  gælder  —  lige  nul 

Princippet  om  beredvillighed  er  vigtigt,  når  vi  underviser 
vore  egne  børn.  Forældre  er  næsten  sammen  med  deres 
børn  hele  tiden  og  kan  mærke,  når  de  er  parate  til  at  blive 
undervist.  Af  spørgsmål  og  opførsel  eller  på  grundlag  af 
egne  erfaringer  kan  de  fornemme,  når  det  er  tid  til  at  under- 
vise. Forældre  må  vide,  om  børnene  er  parate  til  lektien  nu 
—  lige  nu. 

Min  kone  og  jeg  har  gjort  det  til  en  regel  som  forældre 
aldrig  at  udsætte  svaret  på  et  sporgsmål  fra  et  af  vore  børn. 
Uden  hensyn  til,  hvor  uvigtigt  spørgsmålet  forekommer,  eller 
hvor  travlt  vi  har,  så  har  vi  altid  været  villige  til  at  afbryde 
alt  for  at  besvare  et  spørgsmål  fra  et  af  børnene.  Det  er  for- 
di et  spørgsmål  antyder  at  barnet  er  parat;  det  ønsker  at 
vide  noget  —  nu. 

Bespis  dem,  når  de  er  sultne 

Vi  har  lært  noget  om  at  stille  den  uhåndgribelige,  usynlige 
hunger  ved  at  sammenligne  den  med  fysisk  sult.  Mens  vore 
børn  er  vokset  til,  har  vi  gjort  det  til  en  vane  at  give  dem 


noget  at  spise,  når  de  er  sultne.  Det  kan  måske  synes  en 
mærkelig  og  ansvarsløs  opdragelsesmetode,  men  den  har 
vist  sig  at  være  heldig. 

Aldrig  så  snart  er  børnene  hjemme  fra  skole,  før  de  får  varm 
middagsmad.  De  spiser  omkring  klokken  16.30  —  17.00.  De 
har  været  i  skole  hele  dagen.  Deres  blodsukkerindhold  er 
langt  nede.  De  er  urolige  og  trætte.  Og  når  de  kommer  hjem 
er  de  sultne. 

Man  kan  anvende  to  forskellige  udveje.  Deres  mor  kunne 
give  dem  småkager  og  mælk  eller  brød  med  marmelade, 
for  at  stille  dem  tilfreds  indtil  aftensmåltidet,  hvorfor  deres 
appetit  sædvanligvis  dulmes,  så  de  ikke  spiser  så  godt  som 
de  burde  til  aften.  Den  anden  fremgangsmåde  er  at  give 
dem  aftensmaden,  når  de  er  mest  sultne.  De  spiser  ivrigt, 
og  de  kan  så  få  en  ekstra  bid  før  sengetid. 
Det  er  interessant  at  se  dem,  når  de  har  fået  et  godt  måltid, 
gå  til  deres  forskellige  gøremål,  hvad  enten  de  læser  lek- 
tier, leger  eller  går  i  gang  med  andre  aktiviteter. 
Så  opstår  spørgsmålet:  Men  så  kan  faderen  ikke  spise  sam- 
men med  børnene?  Far  spiser  sin  aftensmad,  når  han  kom- 
mer hjem.  Ofte  sidder  børnene  omkring  ham  og  snakker. 
Og  med  den  ekstra  bid,  der  serveres  senere  på  aftenen,  er 
det  bogstavelig  talt  som  en  familieaften  hver  eneste  aften. 
Det  har  bidraget  meget  til  vort  hjems  fred  og  ro,  fordi  bør- 
nene bliver  mættede,  når  de  er  parate. 
Der  er  naturligvis  lighedspunkter  med  undervisning  i  dette. 
Somme  tider  svarer  vi  eleverne  en  smule  undvigende,  nogle 
småbidder,  der  i  virkeligheden  spolerer  deres  appetit  efter 
at  lære,  og  de  går  rundt  uden  at  have  fået  den  åndelige  og 
intellektuelle  næring,  som  de  behøvede. 
Råbet  fra  barndommens  leg:  „Parat  eller  ej,  I  vil  blive  be- 
lært!" er  et  dårligt  råd  for  enhver  lærer  eller  forældre. 
(Uddrag  fra  kapitel  17) 


Fodnote:  Fra  Teach  Ye  Diligenily  af  ældste  Boyd  K.  Packer.  Copyright  1975, 
Deseret  Book  Company,  Salt  Lake  City.  Benyttet  med  tilladelse. 


LÆGE  ORDINERER  MEDICIN 
OG  HELLIGE  SKRIFTER 

af  ældste  Chris  Escobar 


Pusan,  Korea 

Det  varede  længe  før  lægen  Jerng  Han 
Kim  lod  sig  imponere  af  kirken,  men  da 
han  først  var  omvendt,  var  han  ikke  læn- 
ge om  at  indføre  dens  principper  i  sit  liv 
og  gerning. 

Om  sin  første  kontakt  med  missionærerne 
siger  han:  "Den  første  missionær  virkede 
meget  træt.  Han  gav  mig  sit  visitkort  men 
sagde  meget  lidt  om  kirken,  evangeliet  og 
læren.  Han  tog  sig  en  meget  kort  hvile- 
pause på  bænken". 

Da  han  næste  gang,  et  års  tid  senere,  blev 
kontaktet  af  missionærer,  blev  dr.  Kim 
påvirket  af  kvaliteten  af  de  unge  ældster, 
som  besøgte  ham  på  hans  kontor. 
"Jeg  blev  i  det  mindste  omgående  klar 
over,  at  missionærerne  var  oprigtige",  si- 
ger han.  "De  ofrede  virkelig  meget  for  at 
undervise.  De  var  et  godt  eksempel  og  bar 
ydmyge  vidnesbyrd". 
Da  han  begyndte  at  undersøge  kirken,  var 
der  én  ting,  der  stadig  spøgte  i  hans  be- 
vidsthed: "Til  trods  for  disse  ældsters 
unge  ansigter,  talte  og  virkede  de  som  er- 
farne mænd",  fortæller  han.  "Sommeti- 
der bliver  vi  mennesker  vrede  og  nervøse, 
men  det  gjorde  de  ikke.  De  ventede  til  jeg 
var  færdig,  før  de  talte. 
Jeg  tænkte,  at  der  måtte  ligge  en  meget 
stærk  magt  bagved,  for  at  sådanne  unge 
mænd  kunne  være  så  beskedne,  ydmyge, 
ærlige,  oprigtige  og  parate  til  at  ofre  sig 
både  økonomisk  og  fysisk.  Jeg  tænkte  på, 
at  der  måtte  findes  noget  meget  værdi- 
fuldt i  den  kirke,  og  jeg  var  nysgerrig  ef- 
ter at  finde  ud  af,  hvad  dette  meget  be- 
tydningsfulde var". 

Dr.  Kim  bærer  i  dag  vidnesbyrd  om,  at 
han  har  fundet  ud  af,  hvad  det  er.  Under 
sine  undersøgelser  blev  han  og  hans  hu- 
stru inviteret  til  middag  hos  missionspræ- 
sidenten.  Den  ånd,  han  følte  dér,  fik  stor 
indflydelse  på  hans  vej  ind  i  kirken. 
"Der  var  en  helt  særlig  atmosfære  dér, 
som  man  ikke  føler  uden  for  kirken",  si- 
ger han.  "Det  var  harmonien  i  familien; 
kærligheden  til  og  omsorgen  for  hinan- 
den". 

Den  forskel  er  også  mærkbar  nu  i  dr. 
Kims  egen  familie.  "Da  jeg  spurgte  min 
yngste  søn  i  vores  sidste  personlige  præ- 
stedømmeinterview, om  der  var  noget,  jeg 
kunne  gøre  for  at  hjælpe  ham,  sagde  han, 
at  det  var  der  ikke,  men  han  ville  gerne 
fortælle  mig  noget",  siger  dr.  Kim.  Dren- 
gen fortalte  så  sin  far,  at  han  den  dag  hav- 
de givet  åbningsbønnen  i  primary. 
Den  ærlighed  og  oprigtighed,  som  han  så 
hos  ældsterne,  der  underviste  ham  i  evan- 


geliet, gennemtrænger  nu  dr.  Kims  hele 
tilværelse.  Han  har  lavet  sit  lægekontor 
om  til  "et  andet  Korea  Pusan  Missions 
distributionscenter".  Eksemplarer  af  Mor- 
mons Bog  og  kirkens  traktater  er  åbenlyst 
fremlagt  i  venteværelset.  En  patient  kan 
lige  så  godt  forventes  at  komme  ud  fra  læ- 
gekonsultationen med  en  Mormons  Bog 
som  med  en  recept  til  apoteket.  Når  som 
helst  missionærerne  kommer  til  hans  kon- 
tor, ved  dr.  Kim  altid,  hvem  de  unge 
mænd  er. 

Opofrelser  er  også  blevet  en  del  af  hans  liv. 
Lige  fra  hævelser  til  leverbetændelse,  og 
til  helt  ubekendte  sygdomme  har  dr.  Kim 
benyttet  sin  kundskab  til  uselvisk  at  be- 
handle missionærerne,  så  arbejdet  kan  gå 
lettere  i  Korea. 

Denne  opofrelse  er  også  blevet  overført  til 
de  mindre  heldigt  stillede  folk  i  Pusan. 
På  forslag  fra  missionspræsidenten,  In 
Sang  Han,  havde  dr.  Kim  med  sine  instru- 
menter, medicin  og  bandager  planlagt  at 
tage  ud  til  mindre  landsbyer  for  at  be- 
handle de  syge  dér  og  bringe  lindring  for 
deres  lidelser.  Men  han  ræsonnerede: 
"Lige  her  i  Pusan  har  vi  mange  syge,  som 
ikke  har  råd  til  at  gå  til  lægebehandling. 
Vi  kan  gøre  akkurat  det  samme  her  i  Pu- 
san, fordi  der  er  så  mange  mennesker,  der 
er  virkelig  fattige". 

Dr.  Kim  har  derfor  oprettet  en  gratis 
sundhedsklinik,  hvor  han  i  øjeblikket  be- 
handler mellem  25  og  50  patienter  den 
ene  dag  om  ugen,  som  han  giver  klinik- 
ken. Han  har  behandlet  en  lang  række 
sygdomme,  foretaget  indsprøjtninger,  ud- 
delt gratis  medicin  og  har  for  mange  men- 
neskers vedkommende  givet  dem  deres 
første  lægebehandling  overhovedet. 
Klinikken  er  blevet  en  stor  hjælp  for  man- 
ge af  de  fattigere  familier  i  Pusan,  som  el- 
lers ville  have  været  uden  lægebehandling. 
Når  man  spørger,  hvorfor  han  gør  det,  er 
hans  svar:  "Jeg  ønsker  at  udbrede  kirkens 
navn  og  Jesu  Kristi  evangelium". 

En  landsdækkende  radiostation  hørte  om 
hans  gratis  klinik  og  begyndte  sit  fem  mi- 
nutters interview  med  dr.  Kim  med  den- 
ne indledning:  "I  vore  dage  er  folk  selvi- 
ske og  ude  efter  at  tjene  penge.  De  tæn- 
ker ikke  på  deres  nabolag  og  de  menne- 
sker dér,  som  måske  ikke  er  i  stand  til  at 
købe  mad  eller  bare  noget  at  varme  deres 
bopæl  op  med.  Der  er  mange  mennesker, 
som  dør,  uden  at  de  ved,  hvorfor.  I  dag  vil 
vi  fortælle  Dem  om  en  mand, som  hjælper 
til  at  mindske  dette  problem". 

Dr.  Kims  klinikarbejde  er  også  en  udfor- 
dring til  ham  og  giver  ham  endnu  en  måde 
at  portrættere  de  egenskaber,  han  lagde 
mærke  til  hos  de  missionærer,  der  om- 
vendte ham.  For  øjeblikket  har  han  tre 
stillinger  i  kirken:  han  er  søndagsskole- 
præsident, medlem  af  distriktsrådet,  og  er 
desuden  kirkens  informationsleder  i  Pu- 
san. 


Selv  om  hans  opofrelse  af  tid  til  sine 
opgaver  i  kirken  har  mindsket  den  tid, 
han  kan  være  på  sit  kontor  og  også  hans 
fritid,  har  antagelsen  og  indførelsen  af 
kirkens  programmer  styrket  hans  familie- 
liv. Familiehjemmeaftener  er  virkelig  op- 
levelser i  hans  hjem. 

Der  vil  komme  endnu  mange  udfordrin- 
ger og  flere  ofre  at  yde,  men  bror  Kim  si- 
ger: "Selv  om  det  skulle  kræve  opgivelse 
af  mit  arbejde,  vil  jeg  ikke  opgive  det  pri- 
vilegium at  være  medlem  af  Jesu  Kristi 
Kirke  af  Sidste  Dages  Hellige". 


HVAD  BETYDER  DET  AT 

OPRETHOLDE  OG  STØTTE 

SIN  MAND? 


Tale  holdt  af  str.  Irma  Nielsen  ved  stavs- 
konferencen  d.  21 .  august  1 977. 

Vi  må  først  kende  og  forstå  den  patriar- 
kalske orden. 

Herren  har  givet  os  flere  oplysninger  om 
dette. 

Til  Eva  sagde  Herren:  "Til  din  mand  skal 
din  attrå  være,  og  han  skal  herske  over 
dig". 

Paulus  sagde:  "I  hustruer  skal  underordne 
jer  under  jeres  mænd". 
Den  patriarkalske  orden  har  en  guddom- 
melig oprindelse  og  et  guddommeligt  for- 
mål, og  de,  der  under  det  ene  eller  andet 
påskud  ser  bort  derfra  er  ude  af  harmoni 
med  ånden  i  Guds  love. 
Det  er  ikke  kun  et  spørgsmål  om,  hvem 
der  er  bedst  kvalificeret  til  at  lede  hjem- 
met. Det  er  heller  ikke  kun  et  spørgsmål 
om,  hvem  der  lever  på  den  mest  værdige 
måde.  Det  er  først  og  fremmest  et  spørgs- 
mål og  lov  og  orden. 

Jeg  tænker  på  Nephi,  da  de  vandrede  i  ør- 
kenen, og  Nephi  og  hans  brødre  gik  på 
jagt  for  at  skaffe  føde  til  deres  familier,  — 

da  Nephi  var  så  uheldig  at  brække  sin 

bue.  De  måtte  vende  tilbage  til  deres  fa- 
milier uden  føde;  de  var  alle  meget  trætte, 
udmattede,  sultne  og  bekymrede;  og  da 
de  kom  tilbage,  begyndte  Laman  og  Le- 
muel,  ja,  selv  Lehi,  at  knurre  mod  Herren. 
Nephi  lavede  så  en  bue  af  træ  og  en  pil  af 

en  lige  kæp: og  så  kommer  det,  vi 

skal  lægge  mærke  til:  skønt  Nephi  var 
træt,  bekymret  og  sulten,  ja  selv  om  Lehi 
havde  gjort  uret  og  knurret  mod  Herren, 
respekterede  Nephi  den  patriarkalske 
orden,  idet  han  gik  til  sin  far  og  spurgte: 
"Hvor  skal  jeg  gå  hen  for  at  finde  føde  ?" 

Nephi  respekterede  den  patriarkalske  or- 
den, lad  os  gøre  det  samme også 

når  far  har  uret,  eller  vi  måske  synes,  at 
han  er  uretfærdig,  også  når  vi  er  trætte  — 
irritable  —  ophidsede  —  eller  på  anden 
måde  bragt  ud  af  fatning,  lad  os  altid  hu- 
ske, hvem  der  er  husets  herre. 
Ved  at  styrke  den  patriarkalske  orden  i 
hjemmene,  vil  ikke  alene  forholdet  mel- 
lem forældre  og  børn  blive  forbedret, 
men  forholdet  mellem  mand  og  hustru  vil 
også  blive  bedre.  Hvis  en  hustru  sætter 
spørgsmålstegn  ved  de  beslutninger,  som 
manden  har  truffet,  og  ved  hans  ret  til  at 
præsidere  i  hjemmet,  er  det  så  ikke  logisk, 
at  børnene  vil  gøre  det  samme  ?  Vi  kvin- 
der må  virkelig  studere  og  bede  for  at  få 
den  rette  forståelse  af  vor  plads  i  hjem- 
met, vi  må  kæmpe  med  os  selv,  hvis  vi 
ønsker  ret  at  følge  Herrens  anvisninger  og 
blive  virkelig  lykkelige. 

Jeg  tænker  på  filmen  Johnny  Lingo 

Mahanna  følte  sig  intet  værd,  hjemme  hos 
forældrene,  de  sagde  altid,  at   hun  var 

grim  og  dum,  ja  endog  doven, så  blev 

hun  sådan,  som  de  forventede  af  hende  ! 
men  Johnny  Lingo  havde  set,  hvad  der 
skjulte  sig  bag  det  mutte  utrygge  ydre. 
Da  han  betalte  otte  køer  for  hende  som 
hustru,  var  det  ikke  af  forfængelighed  el- 
ler tåbelighed,  nej  det  var  af  kærlighed,  — 
og  da  de  var  blevet  gift,  behandlede  han 
hende  som  en  otte-køers-kone,  eller  med 
andre  ord,  han  forventede,  at  hun  var  en 

otte-køers-kone,  og  hun  blev  det 

hun  blev  det,  der  blev  forventet  af  hende. 
Vor  husbond  bliver,  hvad  vi  forventer  af 
ham,  hvis  vi  gør  vor  del,  betragter  ham 
som  husets  hoved  og  behandler  ham  som 
en  retfærdig  patriark. 

Den  største  kraft  i  verden  er  præstedøm- 
met, ved  denne  kraft  er  alt  skabt  og 
verdenerne  adlyder  love  iflg.  denne  kraft. 
Det  er  denne  store  magt  eller  kraft  vore 
mænd  har,  lad  os  ære  og  respektere  dem 
og  præstedømmet,  så  vi  får  kraftens  ful- 
de udbytte  i  vore  hjem  og  i  kirken. 
Jeg  har  mange  gange  oplevet  præste- 
dømmets kraft  gennem  min  mand 

så  kraftig,  at  jeg  er  blevet  næsten  bange 

og  fyldt  med  respekt ja,  ligesom  helt 

stille  inden  i  mig  selv  af  ærefrygt. 
Søstre,  én  af  vore  store  opgaver  er  at  an- 
spore vore  mænd  til  at  ære  deres  præste- 
dømme  og   deres  patriarkalske  stilling   i 
hjemmet. 

Vi  kan  gøre  mange  ting  —  sørge  for  at  ma- 
den bliver  velsignet,  hvis  far  glemmer  det, 
huske  på  familieaften  hver  uge,  sørge  for 
familiebøn,  hvis  far  ikke  er  hjemme,  eller 
hvis  han  er  optaget  af  et  eller  andet,  ikke 
at  vi  overtager  de  forskellige  ting;  men  vi 
sørger  for,  at  det  glider.  Vi  må  sørge  for, 
at  vore  mænd  overværer  deres  præste- 
dømsmøder,  at  de  passer  deres  hjemmelæ- 
rerarbejde,  ved  bl.a.  at  sørge  for,  at  der 
bliver  tid  til  det. 


Vi  må  støtte  og  hjælpe  vore  mænd  i  de 
stillinger,  de  har  i  kirken.  Hvis  vore  mænd 
føler,  at  vi  bakker  dem  op,  vil  de  have 
mere  ro  over  sig  til  at  udføre  deres  arbej- 
de, og  mere  tillid  til,  at  det  lykkes.  Vi  må 
sørge  for  at  få  ham  af  sted  til  tiden  og  få 

ham  glad  afsted også  selv  om  vi  er 

kede  af  at  være  alene,  eller  vi  er  trætte  af 
at  gøre  alting  selv.  Herren  vil  hjælpe  os 
med  de  problemer,  vi  har,  hvis  vi  oprigtigt 
beder  ham  om  hjælp. 
Vi  får  ingen  ophøjelse,  hvis  vi  ikke  gør, 
hvad  vi  kan,  for  at  vore  mænd  ærer  deres 
præstedømme,  deres  patriarkalske  stilling 
i  hjemmet  og  deres  kaldelser  i  kirken,  vi 
har  et  stort  ansvar,  og  det  er  virkelig  me- 
get alvorligt,  mere  end  vi  måske  tror  —  lad 
os  gøre  en  indsats  nu. 
Hustruer  og  børn  bør  lære  at  føle,  at  den 
patriarkalske  orden  er  blevet  indstiftet 
med  et  vist  formål,  og  at  de  bør  oprethol- 
de familiens  overhoved  og  opmuntre  ham 
til  at  udføre  de  ting,  der  kræves  eller  for- 
ventes af  ham,  og  gøre  alt,  hvad  de  kan 
for  at  hjælpe  ham  i  udførelsen  af  de  ret- 
tigheder og  pligter,  som  Gud  har  givet 
hjemmets  leder. 

At  vi  i  kærlighed  vil  opretholde  og  støtte 
vore  mænd,  det  beder  jeg  ydmygt  om,  i 
Jesu  Kristi  navn. 


Amen. 


Irma  Nielsen 


DEN  13.  OKTOBER  1977, 
EN  UFORGLEMMELIG  DAG  ! 


Det  er  torsdag  —  en  ganske  almindelig 
torsdag  på  kalenderen  —  men  for  os  en 
dejlig  torsdag,  for  vi  er  stået  tidligt  op  og 
gjort  os  pænt  i  stand;  vi  skal  i  templet. 
Vi  har  haft  mange  navne  fra  vores  egen 
familie  at  gå  igennem  for,  mange  flere  end 
vi  selv  kan  gøre  arbejde  for,  men  vi  har 
glædet  os  meget  over  at  vi  har  fået  det 
privilegium  at  gå  igennem  for  en  del  som 
vi  har  kendt  i  levende  live.  Det  er  specielt 
min  hustrus  familie  vi  har  koncentreret  os 
om,  og  disse  familiemedlemmer  som  vi 
har  kendt  i  live  var  ikke  særlig  venlig 
stemt  over  for  hende.  Men  nu  gjorde  vi 
altså  arbejde  for  dem. 
Vi  gik  vores  lille  morgentur. som  vi  plejer, 
så  vi  kunne  være  rigtig  friske  til  dagens 
arbejde. 

Når  templets  dør  åbnes  og  vi  går  ind,  så 
forsvinder  en  rå  og  kedelig  verden,  og 
himlens  arbejde  begynder,  alene  denne 
følelse  er  så  vidunderlig,  at  sammenligning 
er  umulig.  Den  første  sektion  er  forbi,  og 
da  vi  gør  os  klar  til  den  næste,  får  vi  at 
vide  vi  skal  til  beseglingsarbejde. 
Vielse  for  "tid  og  evighed  for  7  (syv)  ge- 
nerationer" af   min   hustrus  familie  plus 


hendes  morbror  og  tante,  og  derefter  be- 
segling af  børn  og  forældre  gennem  alle 
disse  generationer;  det  var  så  vidunderligt, 
at  intet  kan  beskrive  denne  følelse  af 
glæde  der  kom  til  os.  Men  den  største  vel- 
signelse kom  til  os  medens  disse  beseglin- 
ger fandt  sted,  Himlen  åbnedes  for  os,  og 
hver  for  sig  så  vi  det  samme:  Generation 
efter  generation,  som  vi  havde  gjort  el- 
ler ladet  gøre  arbejde  for  var  samlet,  og 
der  var  en  glæde  og  jubel,  som  slet  ikke 
kan  beskrives.  De  sang  og  lovpriste  Vor 
Himmelske  Fader  og  Sønnen  Jesus  Kris- 
tus og  Evangeliets  Gengivelse.  Alle  disse 
ånder  havde  ventet  på  at  denne  forening 
af  familierne  skulle  blive  virkeliggjort, 
gennem  vort  arbejde.  Kan  der  gives  større 
velsignelse,  end  at  vide  at  evangeliet  er 
modtaget  ?  Broder  Svend  Åge  Christensen 
som  udførte  beseglingerne,  var  klar  over, 
at  der  var  sket  noget  meget  gribende. 
Min  hustru  og  jeg  er  dybt  taknemmelige 
for  dette  vidunderlige  vidnesbyrd  som  vi 
fik,  en  åndelig  oplevelse  som  ikke  kan  be- 
skrives i  ord,  men  det  var  et  himmelsk 
syn,  en  guddommelig  oplevelse.  En  ufor- 
glemmelig dag.  Gør  nu  noget  ved  dit  gene- 
alogiske arbejde;  måske  er  det  din  familie 
gennem  mange  generationer  der  venter  på 
at  du  gør  noget  for  dem,  så  også  de  kan 
blive  lykkelige. 

Vi  bærer  vores  vidnesbyrd  til  jer  om  disse 
tings  sandhed  og  om  at  Herren  lever  og 
besvarer  vores  bønner,  at  Joseph  Smith 
virkelig  var  Herrens  profet,  og  at  Spencer 
W.  Kimball  er  en  lige  så  virkelig  og  sand 
Herrens  profet,  som  styrer  og  leder  kirken 
gennem  åbenbaring  fra  Jesus  Kristus,  at 
den  nye  tempelpræsident  er  en  meget 
kærlig  og  stærkt  åndelig  person  som  ud- 
stråler kærlighed  omkring  sig;  vi  bærer 
også  vidnesbyrd  til  jer  om  det  store  uegen- 
nyttige arbejde,  der  gøres  for  os  af  tem- 
pelpersonalet for  at  vi  kan  komme  derned 
og  opleve  "Livet  som  det  engang  vil  bli- 
ve". Vi  bærer  vidnesbyrd  om  disse  ting  i 
vor  Herre  og  Mester  Jesu  Kristi  Navn. 
Amen. 

Vera  og  Niels  Johansen, 
Lolland  Falster  Gren. 


REJSEBREV 
FRA  SALT  LAKE  CITY 

Det  har  været  planlagt  gennem  de  sidste 
par  år,  at  jeg  skulle  søge  at  komme  til  Salt 
Lake  City  i  et  års  tid,  når  jeg  var  færdig 
med  min  realeksamen. 
Nu  har  jeg  været  her  i  3  måneder,  og  jeg 
tør  sige,  at  det  har  været  de  3  mest  begi- 
venhedsfulde  og  dejlige  måneder  i  mit  liv. 
Jo,  jeg  savner  skam  mit  eget  hjem  i  Dan- 
mark; men  jeg  har  fundet  en  plads  i  et 
dejligt  "dansk"  hjem  her  i  S.L.C.  Jeg  har 
oplevet  så  mange  ting  her  —  både  åndeligt 

og  timeligt.  Bare  det  at  gå  rundt  på 
Temple  Square  og  se  på  alle  de  historiske 
ting  der  —  det  er  en  vidunderlig  oplevelse 
hver  gang.  Så  kniber  jeg  mig  selv  i  armen, 
for  jeg  kan  slet  ikke  fatte,  hvor  jeg  virke- 
lig er. 

Jeg  har  også  været  heldig  at  få  chancen  til 
at  uddanne  mig  rigtig  her,  for  min  "dan- 
ske" familie  foreslog,  at  jeg  skulle  indskri- 
ves på  Brighton  High  School  som  elev,  og 
der  er  jeg  nu  kommet  godt  igang.  Selve 
skolen  er  præget  meget  af  kirken.  Vi  be- 
gynder hver  morgen  med  seminar,  og  det 
er  bestemt  en  dejlig  måde  at  starte  dagen 
på.  Da  vi  begyndte  året,  kom  ældste  Paul 
H.  Dunn  og  talte  til  os,  og  vi  spiste  mor- 
genmad sammen  med  ham. 
Hvis  vi  på  skolen  har  et  eller  andet  speci- 
elt program,  bliver  der  altid  åbnet  med 
bøn.  Sådan  er  det  jo  desværre  ikke  på 
skolerne  i  Danmark.  Med  en  gruppe  fra 
mit  ward  har  jeg  være  i  Salt  Lake  Templet 
og  har  været  med  til  at  gøre  dåb  for  de 
døde.  Det  var  et  skønt  arbejde,  og  det  vil 
altid  høre  med  blandt  mine  kæreste  min- 
der. 

Jeg  har  også  oplevet  meget  i  AP  &  UP  i 
mit  ward,  Butler  6.  ward.  Vor  åbningsaf- 
ten var  set  med  danske  øjne  helt  speciel. 
Vi  blev  bedt  om  at  møde  op  iført  gam- 
melt tøj,  og  så  troede  vi  selvfølgeligt,  at  vi 
skulle  ud  på  en  tur.  Vore  AP  &  UP  præ- 
sident og  præsidentinde  havde  imidlertid 
noget  andet  parat  til  os  lige  i  nærheden. 
På  en  eller  anden  måde  havde  de  fået  Salt 
Lake  City  brandvæsen  til  at  oversprøjte 
en  mark  lige  bag  kirkebygningen,  så  at  der 
blev  10-15  cm  mudder  på  den.  Aftenens 
overraskelse  blev  et  mudderbad  !  Jeg  var 
en  af  dem  der  strittede  imod;  men  3-4 
drenge  sørgede  for,  at  jeg  blev  ekspederet 
ud  i  den  dyndede  element.  Da  vi  først  var 
derude,  var  det  ikke  så  slemt.  Så  gik  den 
vilde  jagt  med  at  spænde  ben  og  skubbe 
til  hinanden,  indtil  vi  alle  havde  "ens  tøj" 
på.  Bagefter  fik  vi  så  alle  serveret  pizza, 
saftevand  og  kager  udenfor  kirkebygnin- 
gen. Jo,  det  var  godt  nok  en  "beskidt", 
men  alligevel  morsom  og  dejlig  aften. 

Straks  efter  at  jeg  i  juni  måned  var  an- 
kommet til  S.L.C.,  deltog  jeg  sammen 
med  ikke  mindre  end  37  andre  piger  fra 
mit  ward  i  en  pigelejr,  der  blev  holdt  på 
en  af  kirkens  lejrpladser  oppe  i  bjergene. 
Fra  hele  staven  var  der  i  alt  ca.  150  piger 
med.  Vi  startede  kl.  6  om  morgenen,  og  vi 
blev  først  i  busser  kørt  til  Provo.  Herfra 
havde  vi  en  lang  og  hård  march  med  vor 
oppakning  op  ad  de  stejle  skråninger  til  vi 
kom  til  lejrpladsen.  Vejret  var  trykkende 
varmt,  ja,  det  gjorde  ikke  turen  lettere. 
Da  jeg  er  en  4.-års  pige,  blev  jeg  sammen 
med  de  andre  piger  i  denne  gruppe  sendt 
videre  op  på  en  højere  plads  i  bjergene. 
Om  aftenen  havde  vi  her  et  lejrbål,  hvor  vi 
lærte  en  masse  gode  sange.  Vi  havde  kun 
fået  vore  soveposer  og  et  stykke  plastic 
med   hver,  og  det  var  planen,  at  vi  alle 


skulle  overnatte  under  åben  himmel.  Så 
begyndte  det  selvfølgelig  ved  4-tiden  om 
morgenen  at  lyne,  tordne  og  regne.  Der 
var  jeg  ikke  mange  sure  sild  værd.  Vi  blev 
kommanderet  til  at  lægge  os  helt  ned  i 
poserne  og  tage  plasticen  over  os  for  ikke 
at  blive  alt  for  våde.  Vi  faldt  dog  hurtigt  i 
søvn  igen,  da  regnen  var  holdt  op.  Ved  8- 
tiden  tog  vi  ned  til  lejrpladsen  igen,  og  her 
havde  vi  nogle  dejlige  dage  med  kirkens 
almindelige  lejrprogram.  Salt  Lake  City  er 
meget  præget  af  kirken.  Det  er  virkelig 
skønt.  Alle  de  unge  i  kirken  her  behøver 
slet  ikke  at  søge  venner  udenfor  kirken, 
for  der  er  nok  at  komme  sammen  med  in- 
denfor. Kirkens  programmer  giver  os  alt, 
hvad  der  er  godt  og  rigtigt.  Der  er  her  en 
kirkebygning  på  næsten  hvert  eneste  ga- 
dehjørne. Det  er  for  mig  helt  fantastisk. 
Må  Gud  velsigne  os,  så  at  vi  kan  arbejde 
hen  imod,  at  kirken  også  i  Danmark  kan 
vokse,  så  at  de  unge  der  kan  få  de  samme 
muligheder. 
Kærlige  hilsener  til  alle  i  Danmark. 

Dorthe  Andersen, 

2560  Dolphin  Way, 

Salt  Lake  City, 

Utah  841 21. 


VORE  MISSIONÆRKORPS 
af  præsident  David  O.  McKay 


Alt  i  alt  falder  Jesu  Kristi  Kirke  af  Sidste 
Dages  Helliges  missionærer  indenfor  føl- 
gende kategorier: 

For  det  første  mænd  og  kvinder  i  organi- 
serede ward  eller  grene,  som  kaldes  af  kir- 
kens generalautoriteter  og  forlader  deres 
hverv  og  vier  to,  tre  eller  flere  år  til  at  for- 
kynde evangeliet  i  en  af  de  oprettede  mis- 
sioner i  verden. 

For  det  andet,  mænd  og  kvinder  udenfor 
de  organiserede  stave,  som  kaldes  og  ind- 
sættes af  en  missionspræsident  for  at  ar- 
bejde sammen  med  de  faste  missionærer. 
De  forlader  også  deres  daglige  arbejde,  be- 
taler deres  egne  udgifter  og  tjener  i  en- 
hver henseende  lige  så  trofast  som  alle  de 
andre  i  marken. 

For  størstepartens  vedkommende  er  disse 
unge  mænd  og  kvinder,  som  instrueres 
om,  at  de  går  ud  som  repræsentanter  for 
kirken,  at  en  repræsentant  for  enhver  or- 
ganisation —  økonomisk  eller  religiøs  — 
må  være  i  besiddelse  af  i  det  mindste  én 
fremragende  egenskab,  og  det  er  trovær- 
dighed. Den  mand  havde  ret,  som  sagde: 
"At  man  stoler  på  én  er  en  større  kompli- 
ment end  at  blive  elsket". 


Og  hvem  repræsenterer  disse  missionæ- 
rer ?  For  det  første  repræsenterer  de  den 
Herre  Jesus  Kristus,  hvis  tjenere  de  er. 
Disse  ambassadører,  for  det  er  de,  repræ- 
senterer disse  grupper  og  bringer  ved 
denne  repræsentation  et  af  de  største  an- 
svar i  deres  liv  med  sig.  For  det  andet  re- 
præsenterer de  kirken,  specielt  det  ward 
eller  den  gren,  hvor  de  bor.  Og  for  det 
tredie  repræsenterer  de  deres  forældre,  og 
har  det  ansvar  at  holde  deres  gode  navn 
uplettet. 

Vi  ser  et  glimt  af  den  gavnlige  indflydelse, 
som  missionærsystemet  har  på  ungdom- 
men. Enhver  diakon,  lærer  og  præst  og 
enhver  ældste  i  kirken  forstår,  når  han  ser 
frem  til  sin  mission,  at  for  at  være  værdig 
at  blive  en  repræsentant  for  Jesu  Kristi 
Kirke,  må  han  være  mådeholden  i  sine  va- 
ner og  moralsk  ren. 

For  det  tredie,  lokale  missionærer  — 
mænd  og  kvinder,  som  beholder  deres  ar- 
bejde, men  som  vier  deres  fritid  til  mis- 
sionærarbejde  i  deres  egen  stav  eller  mis- 
sionsområde. 

Når  missionskaldet  kommer,  er  det  meget 
sjældent,  om  nogen  sinde,  at  en  foreslået 
missionær,  lige  meget  hvad  hans  pligter  el- 
ler omstændigheder  er,  kommer  med  en 
undskyldning,  men  svarer,  som  den  gamle 
Samuel:  ".  .  .  Tal,  din  tjener  hører  !"  (1. 
Sam.  r:  10). 

Sand  kristendom  er  kærlighed  sat  i  hand- 
ling. Der  findes  ingen  bedre  måde  at  vise 
kærlighed  til  Gud  på  end  ved  at  vise  en  u- 
selvisk  kærlighed  overfor  sine  medmenne- 
sker. Dette  er  ånden  i  missionærarbejdet. 

Vore  missionærer  går  ud  i  en  kærlighe- 
dens ånd,  og  søger  intet  for  sig  selv  fra 
nogen  nation  eller  noget  folk,  til  hvilket 
de  er  udsendt  —  intet  personligt  bifald, 
ingen  økonomisk  godtgørelse. 
Arbejdet,  som  alle  indenfor  disse  tre  grup- 
per udfører,  bliver  omhyggeligt  noteret  og 
rapporteret  —  møder  overværet,  samtaler 
holdt,  antal  skrifter  uddelt  og  bøger  solgt, 
alt  bliver  noteret,  hver  eneste  får  kredit 
for  hver  time  anvendt,  for  hvert  resultat. 
Men  der  er  en  fjerde  gruppe  missionærer, 
hvis  navne  ikke  vises  på  missionslisten, 
hvis  timer  med  arbejdet  for  kirken  og 
Mesterens  sag  sjældent  rapporteres;  og 
dog  findes  de,  hvor  som  helst  kirken  vok- 
ser. 

Det  er  dig,  som  har  gjort  evangeliet  til  en 
del  af  dit  hverdagsliv.  Det  er  dig,  som  ved, 
hvorledes  du  skal  gøre  nogen  til  en  ven  af 
kirken  og  af  dig  selv  ved  simpelthen  at 
være  en  god  næste.  Ja,  vi  er  alle  missionæ- 
rer, fuldtidsmissionærer. 
Gud  velsigne  missionærerne,  hvor  som 
helst  de  er  i  dag,  for  de  er  Guds  tjenere,  så 
længe  de  holder  sig  rene  og  uplettede  af 
verdens  synder.  Jeg  vidner  for  jer,  at  hans 
Ånd  vejleder  dem,  udvikler  dem  i  deres 
ungdom  og  gør  dem  til  en  magt,  når  de 
forkynder  Jesu  Kristi  evangelium. 

MORMONKIRKENS 
OBJEKTIVPRIS 
UDDELT PÅNY 

Som  nr.  4  i  rækken  af  prismodtagere  fik 
Aalborg  borgmester  Marius  Andersen 
overrakt  en  kæmpestor  kopi  af  Maya  5 
alterstenen  fra  Tikal,  Guatemala,  fredag 
den  21.  oktober  1977  ved  en  festlighed  i 
kirken  i  Aalborg. 

Aftenens  konferencier,  Leif  Klitgaard, 
præsenterede  borgmesteren  som  byens 
PR-mand  nr.  1 ,  der  aldrig  bliver  træt  af  at 
fortælle,  at  det  er  Aalborg,  der  viser  vej, 
og  til  udlændinge,  at  man  simpelthen  ikke 
har  været  i  Danmark,  hvis  man  ikke  har 
været  i  Aalborg.  Leif  Klitgaard  begrunde- 
de valget  af  borgmesteren  som  modtager 
af  hædersprisen  med  at  fortælle  om,  hvor- 
dan han  og  byen  havde  vist  enestående 
gæstfrihed  under  kirkens  ungdomsstævner 
i  1970  og  75.  Mormonkirkens  informa- 
tionschef Jørgen  W.  Schmidt  fortalte  om, 
hvor  lidt  objektivitet  kirken  i  tidligere  ti- 
der mødte  i  Danmark,  og  ikke  mindst  i 
Aalborg.  Og  læste  uddrag  af  en  dagbog  fra 
1851 ,  der  fortalte  om  optøjer  i  forbindel- 
se med  en  dåbshandling  i  fjorden:  "Fra 
mit  skjul  kunne  jeg  høre  ødelæggelsen, 
som  gik  for  sig,  mens  pøbelen  slog  vindu- 
er, døre,  borde,  bænke  og  køkkensager  i 
stykker.  De  fortsatte  med  deres  hærgen 
til  over  elleve,  da  et  frygteligt  uvejr,  led- 
saget af  lyn  og  torden  satte  ind  og  satte 
en  stopper  for  deres  hærværk". 
"Anderledes  i  vore  dage,  hvor  De,  hr. 
borgmester,  er  et  strålende  eksempel  på 
den  hjertelige  behandling,  mormonkirken 
i  dag  får  i  Aalborg.  Og  det  skyldes  den  ob- 
jektivitet, som  lægges  for  dagen  ved  at 
dømme  os  ud  fra  vores  gerninger  og  resul- 
tater, snarere  end  ud  fra  overlevering  og 
sensationsreportager",  sagde  Jørgen 
Schmidt. 

Overrækkelsen  blev  foretaget  af  kirkens 
missionspræsident  Roger  L.  Hansen  med 
hjælp  fra  en  yndig  ung  pige,  som  elegant 
rullede  kæmpe-"stenen"  hen  til  hæders- 
gæsten, der  fik  følgende  ord  med  på  ve- 
jen: 


Jesu  Krisi  Kirke  af  Sidste  Dages  Hellige 
har  sit  øgenavn,  Mormonkirken,  fra  Mor- 
mons Bog,  som  vi  betragter  som  et  side- 
stykke til  Bibelen.  I  Mormons  Bog  findes 
flere  steder  omtalt  et  "Livets  træ"  —  og 
det  træ  finder  vi  afbildet  på  flere  gamle 
altersten  i  Sydamerika,  sten,  der  alle  først 
er  kommet  for  dagens  lys  i  vor  tid  i  be- 
gyndelsen af  dette  århundrede,  mens  Mor- 
mons Bog  blev  trykt  første  gang  i  1830. 
"Maya  5  alterstenen"  fra  Tikal  i  Guate- 
mala er  en  sådan  sten,  der  ufrivilligt  er 
blevet  endnu  et  bevis  på  Mormons  Bogs 
ægthed.  Og  den  altersten  har  vi  en  kopi  af 
til  Dem,  hr.  Borgmester.  Værsågod". 
Efter  overrækkelsen  kvitterede  borgmester 
Marius  Andersen,  synligt  bevæget,  med  en 
takketale: 

"Som  borgmester  bliver  man  næsten  altid 
skældt  ud,  også  for  det,  som  andre  laver. 
Men  så  meget  gladere  bliver  man,  når  no- 
gen ønsker  at  sige  tak.  I  har  virkelig  gjort 
mig  glad.  Når  I  nu  hylder  mig,  gælder 
hyldesten  nok  i  højere  grad  byen  og  den 
borgmester,  der  i  øjeblikket  sidder  i  sto- 
len —  og  byens  borgere.  Jeg  vil  fortsat 
byde  jeres  unge  velkommen  til  Aalborg, 
og  det  er  rigtigt,  at  jeg  har  omtalt  jer  som 
gode  eksempler  på  unge,  der  kan  noget  og 
vil  noget.  Jeg  vil  støtte  jer,  hvor  jeg  kan. 
Men  I  skal  vide,  at  der  også  findes  grup- 
per, som  jeg  kan  sige  nej  til.  Jeg  vil  ikke 
støtte  dem,  der  kun  vil  bryde  ned  —  og 
det  er  dem,  der  råber  højst  og  tales  mest 
om.  Det  gode  og  opbyggende  hører  vi 
sjældent  megen  tale  om. 
Må  jeg  ønske  jer  tillykke  og  held  og  frem- 
gang. Lad  os  værne  om  vort  dejlige  land 
og  vores  herlige  by". 

Borgmesteren  sluttede  med  at  fortælle 
om  sin  og  Rebildkomitéens  besøg  i  som- 
mer i  Salt  Lake  City,  mormonernes  høj- 
borg i  Staten  Utah.  Kirkebygningen  var 
fyldt  til  sidste  plads.  Blandt  de  særlige 
gæster  sås  fru  Inger  Bladt  fra  Udvandrer- 
arkivet og  konsul  Erik  Emborg. 

JWS. 


JEG  HAR  LÆST  .  .  . 

Disse  tåbelige  mormoner  ! 

af  Rulon  Kiilian. 

Det  er  titlen  på  en  lille  bog,  som  en  af  kir- 
kens dygtige  forfattere  har  skrevet  om  os 
almindelige  medlemmer.  Og  med  megen 
aktuel  sans  har  ældsternes  kvorum  i 
Odense  påtaget  sig  at  oversætte,  trykke 
og  udgive  bogen  —  altsammen  i  hjemme- 
lavet og  derfor  noget  primitiv  men  gan- 
ske udmærket  form. 

Og  bogen  er  nok  værd  at  læse.  Både  for 
de  meget  stålsatte  og  aktive  medlemmer 
og  de  lidt  mere  valne  af  os.  De  stærke  vil 
kunne  hente  ny  inspiration,  nye  eksempler 
og  en  masse  gode  "historier"  til  deres 
taler  og  øvrige  arbejde  i  kirken.  De  valne 
vil  få  deres  gamle  vidnesbyrd  opfrisket  og 
brynjen  påny  spændt  fast  om  livet.  Vi  vil 
allesammen  lægge  bogen  fra  os  efter  endt 
læsning  og  være  parat  til  at  tage  fat  med 
frisk  mod  og  styrket  tro. 
Men  ikke  nok  med  det.  Det  er  ikke  sært, 
at  bogen  i  Utah  er  kommet  i  otte  oplag, 
for  den  er  underholdende,  morsom  og 
spændende  som  få.  Og  det,  at  den  jo 
handler  om  os  selv,  gør  den  ikke  mindre 
interessant. 

Jo,  de  ti  kroner,  den  koster,  er  godt  givet 
ud.  Og  overskudet  går  til  kvorumsprojek- 
ter  og  støtte  til  missionærer.  Så,  hvad  er 
der  at  betænke  sig  på  ? 
Bogen  sælges  af  kvorummet  i  Odense  og 
kan  fås  gennem  hvert  wards  og  grens 
ældstekvorum  derfra. 

Jørgen  W.  Schmidt. 


ER  I  BLEVET  ÅNDELIGT 
FØDT  AFGUD? 

Mark  E.  Petersen 


Medmindre  et  menneske  fødes  igen,  kan 
det  ikke  se  Guds  Rige.  Jeg  tror  ikke  på, 
at  et  menneske  nogensinde  vil  kunne  se 
Guds  Rige,  med  mindre  det  fødes  igen.  .  . 
Åndens  fødsel  betyder  mere  end  de  fleste 
af  os  normalt  indser.  Igennem  den  rette 
belæring  fødes  en  overbevisning  i  vor 
sjæl.  Troen  udvikles.  Igennem  den  ser  vi, 
hvor  betydningsfuldt  det  er  at  blive  som 
Kristus.  Vi  ser  os  selv,  som  vi  er  i  sam- 
menligning med  en  kristen  sjæl.  Et  øn- 
ske om  en  forandring  opstår  i  os.  Foran- 
dringen begynder.  Vi  kalder  det  omven- 
delse. Igennem  vor  tro  og  som  en  del  af 
vor  omvendelse  eller  forandring  fra  en 
tilstand  til  en  anden,  begynder  vi  at  se 
synden  i  dens  sande  lys...  Vi  stræber  af 
hele  vor  sjæl  på  at  blive  som  Frelseren. 
(Tale  til  seminar-  og  institutpersonale, 
BYU,  II.  juli  1956). 

hjertet  ved  at  tænke  på,  at  han  ikke  ville  høre 
efter,  hvad  han  sagde. 

I  lang  tid  lå  Nathan  vågen.  Pludselig  hørte  han 
lyden  af  fjern  musik.  Det  lød  først,  som  om  den 
kom  fra  et  fjernt  land.  Sangen  blev  mere  og  me- 
re tydelig  —  det  var  det  mest  strålende  kor,  han 
nogensinde  havde  hørt.  Drømte  han?  Han  ven- 
tede et  øjeblik,  så  satte  han  sig  op.  Sangen  syn- 
tes nu  at  være  allevegne  rundt  omkring  ham. 
„Benjamin!  Benjamin!"  råbte  han.  Drengen,  som 
så  brat  blev  vækket  af  sin  sunde  søvn,  råbte: 
„Far,  hvad  er  der?  Er  der  ulve  blandt  fårene?" 
Nathan  lagde  en  tøvende  hånd  på  drengens 
skulder:  „Hør,  min  søn." 
Deres  øjne  vendte  sig  mod  himlen: 
Og  en  Herrens  engel  stod  for  dem,  og  Herrens 
herlighed  strålede  om  dem,  og  de  blev  grebet 
af  stor  frygt. 

Men  engelen  sagde  til  dem:  „Frygt  ikke;  thi  se, 
jeg  forkynder  eder  en  stor  glæde,  som  skal  være 
for  hele  folket. 

Thi  eder  er  i  dag  en  Frelser  født  i  Davids  by; 
han  er  Kristus,  Herren! 

Og  dette  skal  være  jer  et  tegn:  I  skal  finde  et 
barn  svøbt  og  liggende  i  en  krybbe." 
Og  i  det  samme  var  der  med  engelen  en  mang- 
foldig himmelsk  hærskare,  som  lovpriste  Gud  og 
sagde: 

„Ære  være  Gud  i  det  højeste! 
og  på  jorden  fred 

i  mennesker,  der  har  hans  velbehag!" 
Englene  i  de  hvide  flagrende  kapper  forsvandt 
langsomt  bort  i  den  stjernefyldte  himmel,  og  det 
vidunderlige   kor   af  stemmer  døde   bort   i   det 
fjerne. 

„Fred  i  mennesker,  der  har  hans  velbehag", 
hviskede  den  venlige,  gamle  hyrde  ærbødigt. 
„Alle  mennesker,  søn." 

„Ja,  far",  svarede  Benjamin  med  bøjet  hoved. 
„Ja,  alle  mennesker  .  .  .  Lad  os  nu  gå  lige  til 
Bethlehem  og  se  det,  som  skal  ske,  det  som 
Herren  har  kundgjort  for  os." 
Nathan  og  Benjamin  gik  ind  i  stalden  ved  her- 
berget, og  i  dyb  ærbødighed  knælede  de  ned 
ved  siden  af  den  lave  krybbe  og  så  på  det  lille 
barn.  Kristusbarnet,  verdens  Frelser.  En  rolig 
højtid  fyldte  deres  bryst,  en  glæde,  som  de  aldrig 
før  havde  kendt.  Og  Benjamin  blev  til  sidst  klar 
over,  at  kun  kærlighed  til  hans  medmennesker 
kunne  bringe  fred  på  jorden  og  god  vilje  blandt 
mennesker.  (Se  Luk.  2:1-20).  (Fra  Stjernen,  Dec. 
1962) 


NÆSTE  MÅNED  SKER  DER  .  .  . 

En  forandring  til  det  bedre 

Fra  den  1.  januar,  1978  sker  der  en  forand- 
ring med  Den  danske  Stjerne.  Siderne  bliver 
mindre,  og  der  bliver  flere  af  dem.  Dette  be- 
tyder ikke,  at  du  får  mindre  for  pengene. 
Tværtimod  vil  du  i  løbet  af  året  modtage 
mere  godt  læsestof,  end  du  har  gjort  med 
den  nuværende  størrelse.  Hele  bladets  kvali- 
tet vil  blive  forbedret,  og  nogle  af  de  indven- 
dige sider  bliver  farvede. 
Folgende  var  medbestemmende  til  vor  be- 
slutning om  at  forandre  bladets  størrelse: 

1.  Der  skal  bruges  ca.  25°/o  mindre  papir 
til  det  nye  blad.  Det  er  vigtigt,  for  verdens 
efterspørgsel  på  papir  stiger  hurtigere  end 
produktionskapaciteten;  derfor  bliver  papir 
dyrere,  og  det  bliver  sværere  at  få  fat  på  det. 
Men  selv  om  vi  ikke  bruger  så  meget  papir, 
betyder  det  ikke,  at  du  får  mindre  at  læse. 
Tværtimod  kan  vi  få  plads  til  mere  på  mind- 
re papir,  når  vi  bruger  den  mindre  størrelse, 
så  du  får  mere  godt  læsestof  til  samme  pris. 
Det  har  alt  sammen  noget  at  gøre  med  stør- 
relsen af  margener  og  billeder. 

2.  Da  der  er  mindre  papir,  kommer  det  nye 
blad  til  at  veje  mindre,  og  det  bliver  billigere 
at  sende  det. 

Besparelserne  på  grund  af  mindre  papir  og 
billigere  porto  vil  blive  brugt  til  at  forbedre 
bladet  og  gøre  det  så  billigt  som  muligt. 

3.  Det  ny  format  egner  sig  bedre  til  kortere 
artikler.  Det  meste  af  materialet  i  Den  dan- 
ske Stjerne  er  tilegnet  fra  artikler  i  kirkens 
engelske  blade.  Når  der  bliver  mere  plads,  og 
artiklerne  bliver  kortere,  kan  vi  bringe  et 
større  udvalg. 

4.  På  grund  af  den  mindre  størrelse  bliver 
det  lettere  at  tage  det  nye  blad  med  til  mø- 
der eller  til  at  læse  i  bussen,  og  det  bliver 
også  lettere  at  finde  plads  til  det  på  hylderne, 
når  du  er  færdig  med  at  læse  det. 

Vi  håber,  at  du  vil  tage  dig  tid  til  at  blive 
bekendt  med  bladet  i  dets  ny  format,  og  at 
du  vil  glæde  dig  over  det.  Der  er  et  engelsk 
ordsprog,  som  siger:  „Gode  ting  kommer  ofte 
i  små  pakker."  Vi  mener  bestemt,  at  dette  er 
tilfældet  med  det  nye  blad,  som  du  vil  mod- 
tage næste  måned. 


